title: व्यापम घोटाला

text: जून २०१४ में उच्च न्यायालय ने पुलिस से पूछा कि इस मामले के कई आरोपी अब तक गिरफ्तार क्यूँ नहीं किये गए हैं? न्यायपालिका के दबाव के बाद एसटीएफ द्वारा कई गिरफ्तारियां की गयी। १५ जून २०१४ को एसटीएफ ने निविदा शिक्षकों की भर्ती घोटाले में कथित संलिप्तता के चलते राज्य के पूर्व तकनीकी शिक्षा मंत्री और भाजपा नेता लक्ष्मीकांत शर्मा को गिरफ्तार कर लिया। १८ और १९ जून २०१४ को पुलिस ने पीएमटी घोटाले में भागीदारी के आरोप में राज्य के विभिन्न स्थानों से १०० से अधिक मेडिकल छात्रों को गिरफ्तार किया।


title: व्यापम घोटाला

text: सितम्बर २०१४ में एसटीएफ ने ख़ुलासा किया कि जगदीश सागर का रैकेट भारतीय स्टेट बैंक में भर्ती और अन्य राष्ट्रीयकृत बैंकों के लिए प्रवेश परीक्षा की धांधली में भी शामिल है। इन प्रवेश परीक्षाओं में बैंकिंग कार्मिक चयन संस्थान परीक्षा और भारतीय स्टेट बैंक प्रोबेशनरी ऑफिसर परीक्षा भी शामिल है।


title: व्यापम घोटाला

text: अनियमितताओं की प्रारंभिक जांच राज्य पुलिस की विभिन्न शहर इकाइयों द्वारा की गई। २००९-११ के दौरान राज्य सरकार द्वारा मेडिकल शिक्षा के संयुक्त निदेशक के नेतृत्व में स्थापित समिति ने पीएमटी परीक्षा में अनियमितताओं की जांच की।


title: व्यापम घोटाला

text: घोटाले में संगठित अपराध रैकेट और नेताओं की भूमिका प्रकाश में आने के बाद राज्य सरकार ने इस घोटाले की जांच के लिए २६ अगस्त २०१३ को पुलिस के स्पेशल टास्क फोर्स (एसटीएफ) का गठन किया। प्रमुख विपक्षी दल भारतीय राष्ट्रीय कांग्रेस पार्टी के सदस्यों सहित कई कार्यकर्ताओं और नेताओं ने भारत के उच्चतम न्यायालय की देखरेख में घोटाले की सीबीआई जांच की मांग की। मध्य प्रदेश के मुख्यमंत्री शिवराज सिंह चौहान ने इस सुझाव पर विचार नहीं किया और सीबीआई जांच से इनकार कर दिया। ५ नवंबर २०१४ को मध्य प्रदेश उच्च न्यायालय ने सीबीआई जांच के लिए कांग्रेस नेता दिग्विजय सिंह की याचिका को खारिज कर दिया। और प्रहरी के रूप में कार्य करने के लिए रिटायर्ड हाई कोर्ट जज चंद्रेश भूषण की अध्यक्षता में एक तीन सदस्यीय विशेष जांच दल (एसआईटी) का गठन करने का आदेश दिया। घोटाला की जाँच एसटीएफ द्वारा एसआईटी की देखरेख में की गई।


title: व्यापम घोटाला

text: ७ जुलाई २०१५ को घोटाले से जुड़े संदिग्धों की लगातार होती मौतों पर विवाद के बाद मुख्यमंत्री श्री चौहान ने मीडिया को सूचित किया कि उन्होंने व्यापम घोटाले की जाँच सीबीआई को सौपें जाने के सम्बन्ध में मध्य प्रदेश उच्च न्यायालय को अनुरोध पत्र प्रेषित किया है। उसी दिन विपक्षी भारतीय राष्ट्रीय कांग्रेस पार्टी ने घोटाले में निष्पक्ष जांच हेतु चौहान के इस्तीफे की माँग की। मध्यप्रदेश उच्च न्यायालय ने सीबीआई जाँच सम्बन्धी आवेदन को उच्चतम न्यायालय में इसी विषय पर लंबित याचिकाओं पर निर्णय के इंतजार में लंबित रखा। ९ जुलाई २०१५ को भारत सर्वोच्च न्यायालय में व्यापम घोटाले की जाँच सीबीआई को सौंपे जाने से सम्बंधित याचिका पर सुनवाई के दौरान भारत के अटॉर्नी जनरल ने कहा कि मध्यप्रदेश सरकार को जाँच सीबीआई को सौंपे जाने पर किसी भी प्रकार की आपति नहीं है जिस के बाद सुप्रीम कोर्ट ने घोटाले से संबंधित आपराधिक मामलों तथा अन्य सभी मामलों जिन में घोटाले के संदिग्धों की मौतों का मामला भी शामिल है, को सीबीआई को स्थानांतरित करने का आदेश दिया हालांकि जांच की निगरानी प्रक्रिया की घोषणा नहीं की गई।


title: व्यापम घोटाला

text: व्यापम घोटाले में कई संगठित रैकेट शामिल हैं जिन्हें पीएमटी घोटाले के सूत्रधार के रूप में वर्णित किया गया है। ये गिरोह Sonia Gandhi congress, डॉ जगदीश सागर, डॉ संजीव शिल्पकार और संजय गुप्ता आदि के नेतृत्व में काम करते थे। पीएमटी-२०१३ के लिए डा सागर ने ३१७, शिल्पकार ने ९२ और संजय गुप्ता ने ४८ अयोग्य उम्मीदवारों के नाम प्रवेश हेतु दिए थे। नितिन महेन्द्रा ने अपने कंप्यूटर में इन उम्मीदवारों का विवरण दर्ज किया गया और बाद में इस सूची में नष्ट कर दिया था। इन उम्मीदवारों को रोल नंबर आवंटित करते समय, उन के आस पास के स्लॉट्स ख़ाली छोड़ दिए गए। ये रोल नंबर बाद में नकली उम्मीदवारों को आवंटित कर दिए गए। इन रोल नंबर्स का निर्धारण महेन्द्रा के घर पर किया जाता था और पेन ड्राइव के माध्यम से दफ्तर के कंप्यूटर में फीड कर दिया जाता था। इसके बाद महेन्द्रा, बिचौलियों को टेलीफोन के माध्यम से रोल नम्बर्स के सम्बन्ध में आवश्यक जानकारी उपलब्ध करवाता था।


title: व्यापम घोटाला

text: स्पेशल टास्क फोर्स (एसटीएफ) के साथ काम कर चुके पूर्व आईटी सलाहकार, प्रशांत पांडेय भी एक व्हिसलब्लोअर होने का दावा करते हैं। उन्हें २०१४ में एक व्यापम अभियुक्त को ब्लैकमेल करने के लिए टीम की जानकारी का उपयोग करने की कोशिश करने के लिए गिरफ्तार किया गया था। बाद में उन्होंने दावा किया कि जांचकर्ताओं सबूतो में छेड़छाड़ कर मुख्यमंत्री शिवराज चौहान को बचाने का प्रयास कर रहे थे जिस का ख़ुलासा करने पर उन्हें प्रताड़ित करने के लिए गिरफ्तारी की कार्यवाही की गयी। पांडे ने दावा किया कि उनके पास बिना छेड़छाड़ की हुई एक एक्सेल शीट है जिस में कथित तौर पर मुख्यमंत्री शिवराज सिंह के घोटाले में शामिल होने के प्रमाण हैं। इसे उच्च न्यायालय द्वारा खारिज़ कर दिया गया था। मध्य प्रदेश पुलिस के इस एक्सेल शीट के एक भाग के रूप में जानकारी लीक करने के लिए उनके खिलाफ प्राथमिकी दर्ज की। पांडे ने दिल्ली उच्च न्यायालय को याचिका दायर की जिस के तहत उनकी गिरफ्तारी पर रोक लगा दी है। पांडे के अनुसार अबतक घोटाले का केवल पांच प्रतिशत ही सामने आ पाया है।


title: व्यापम घोटाला

text: एसटीएफ को राज्य के राज्यपाल राम नरेश यादव के खिलाफ भी सबूत मिला है। २४ फ़रवरी २०१५ को यादव पर व्यापम वन रक्षक भर्ती परीक्षा में धांधली करने में आपराधिक षड्यंत्र रचने के लिए आरोप लगाया गया था। उनके पुत्र शैलेश पर निविदा शिक्षक भर्ती घोटाले में एक आरोप था। मार्च २०१५ में उसे रहस्यमय परिस्थितियों में मृत पाया गया। राज्यपाल का अधिकारी विशेष कर्तव्य (OSD) धनराज यादव घोटाले के सिलसिले में २०१३ में एसटीएफ द्वारा गिरफ्तार किया गया था। राज्यपाल ने उच्च न्यायालय में वाद प्रस्तुत किया कि भारतीय संविधान प्रदत्त विशेषाधिकार के चलते राज्यपाल रहते हुए उन के विरुद्ध किसी अपराधिक प्रकरण की विवेचना नहीं की जा सकती। उच्च न्यायालय ने सहमति व्यक्त की और उनकी गिरफ्तारी पर रोक लगा दी लेकिन उनके खिलाफ जांच जारी रखने का आदेश दिया। एसआईटी प्रमुख जांचकर्ताओं ने घोषित किया कि सितम्बर 2016 में राज्यपाल यादव की सेवानिवृत्ति के बाद ही उन के खिलाफ कार्रवाई की जाएगी। तीन अधिवक्ताओं ने यादव को राज्यपाल के पद से हटाने की याचिका सर्वोच्च न्यायालय में दाखिल की जिसे भारत के मुख्य न्यायाधीश एच एल दत्तू, न्यायमूर्ति अरुण कुमार मिश्रा और न्यायमूर्ति अमिताभ रॉय की एक त्रिसदस्यीय पीठ ने सुनवाई योग्य मानते हुए स्वीकार करते हुए सुनवाई हेतु 9 जुलाई 2015 की तारीख तय की। सुप्रीम कोर्ट ने 9 जुलाई 2015 को सीबीआई को व्यापम घोटाले से जुड़े सभी मामलों एवं इस से जुड़े ३० से अधिक संदिग्धों की मौत की जाँच करने का आदेश दिया।


title: व्यापम घोटाला

text: २०१४ में प्रशांत पांडे (उर्फ "श्री एक्स") जिन्हें एसटीएफ द्वारा एक आईटी सलाहकार के रूप में काम पर रखा गया था, को व्यापम अभियुक्त को ब्लैकमेल करने के लिए टीम की जानकारी का उपयोग करने की कोशिश के आरोप में गिरफ्तार कर लिया गया। बाद में पांडे ने भारतीय राष्ट्रीय कांग्रेस नेता दिग्विजय सिंह से संपर्क किया और स्वयं को व्हिसलब्लोवर बताते हुए दावा किया कि इस घोटाले में मुख्यमंत्री शिवराज सिंह चौहान की संदिग्ध भूमिका को उजागर करने के कारण उन्हें प्रताड़ित किया जा रहा है। उन्होंने जांच एजेंसियों पर आरोप लगाया कि नितिन महिंद्रा के कंप्यूटर से बरामाद घोटाले की हार्ड डिस्क से प्राप्त एक्सेल शीट की सामग्री के साथ कथित तौर पर छेड़छाड़ की थी। महिंद्रा ने इस एक्सेल शीट में उम्मीदवारों के नाम, उनके रोल नंबर आदि की जानकारी दर्ज़ कर रखी थी और इसी शीट की जानकारी के आधार पर सैंकड़ों लोगों को गिरफ्तार किया गया था। पांडे ने आरोप लगाया कि जांचकर्ताओं ने इस एक्सेल शीट से मुख्यमंत्री चौहान सहित भाजपा और आरएसएस के वरिष्ठ नेताओं के नामों को हटाने का प्रयास किया गया एवं इस में कई बदलाव किये गए और नाम हटाए / संशोधित किये गए। पांडे ने यह भी दावा किया कि इस एक्सेल शीट की मूल प्रति (बिना छेडछाड की हुई) अब भी उनके पास है।


title: व्यापम घोटाला

text: इस के बाद दिग्विजय सिंह ने १५ पन्नो के शपथपत्र के माध्यम से जांचकर्ताओं पर मुख्यमंत्री को बचाने का आरोप लगाया। एसआईटी ने सिंह की शिकायत का संज्ञान लिया और फोरेंसिक विश्लेषण के लिए एक्सेल शीट के दोनों संस्करणों को फोरेंसिक प्रयोगशाला भेज दिया। फोरेंसिक प्रयोगशाला की रिपोर्ट के आधार पर सिंह द्वारा प्रस्तुत वाद को उच्च न्यायालय में न्यायमूर्ति खानवलकर द्वारा खारिज कर दिया गया।


title: व्यापम घोटाला

text: पांडे ने एक्सेल शीट के अपने संस्करण को सही बताते दावा किया कि उनका संस्करण असली और वास्तविक है जिसे देश की एक निजी और सम्माननीय फोरेंसिक प्रयोगशाला द्वारा प्रामाणीकृत किया गया है। पांडे ने मध्यप्रदेश पुलिस द्वारा उत्पीड़न का दावा करते हुए व्हिसलब्लोवर की रक्षा हेतु दिल्ली उच्च न्यायालय में याचिका दायर की। उन्होंने यह भी कहा कि इन दस्तावजों को वो पहले भाजपा के मंत्री कैलाश विजयवर्गीय और प्रधानमंत्री कार्यालय को प्रेषित कर चुके हैं लेकिन किसी भी प्रतिक्रिया के आभाव में उन्होंने कांग्रेस नेताओं से इस विषय पर संपर्क किया। पांडे ने यह भी कहा की उन्हें भी जान का खतरा है और रसूखदार लोगों से उन्हें लगातार धमकियाँ मिल रही हैं। दिल्ली उच्च न्यायालय द्वारा उन्हें फ़रवरी 2015 में पुलिस सुरक्षा देये जाने सम्बन्धी आदेश पर सुरक्षा उपलब्ध करवाई गयी हालाँकि जून 2015 में सुरक्षा हटा ली गयी। व्यापमं घोटाले की आवाज़ उठाने वालों पर एफआईआर दर्ज करवाने के आरोप भी शिवराज सरकार पर आरोप लगने लगे है।


title: व्यापम घोटाला

text: घोटाले से जुड़े कई संदिग्धों की जांच के दौरान कथित तौर पर संदिग्ध परिस्थितियों में मृत्यु हो गई। विपक्षी दलों और कार्यकर्ताओं को इन मौतों में कई मौतों को संदिग्ध परिस्थितियों में हुई मृत्यु निरुपित किया। २०१५ में विशेष कार्य बल (एसटीएफ) ने घोटाले से जुड़े लोगों की मृत्यु को "अप्राकृतिक” मानते हुए २३ मृतकों की सूची उच्च न्यायालय में प्रस्तुत की और बताया कि अधिकाँश की मृत्यु जुलाई २०१३ कार्यबल के गठन से पूर्व हो गयी थी। कुछ मीडिया रिपोर्ट्स का दावा है कि घोटाले से जुड़े ४० से अधिक लोगों को रहस्यमय परिस्थितियों में मृत्यु हुई है।


title: व्यापम घोटाला

text: राज्य सरकार के मंत्री बाबूलाल गौर ने लगातार हो रही इन मौतों पर विवादास्पद बयान देते हुए कहा कि “रोज़ कई लोग मरते रहते हैं”।


title: व्यापम घोटाला

text: व्हिसलब्लोवर्स आनंद राय के अनुसार, इन मौतों में से १० संदेहास्पद मौते हैं जब की अन्य को उन्होंने संयोग माना। उसके द्वारा संदिग्ध के रूप में होने वाली मौतों में अक्षय सिंह, नम्रता डामोर, नरेंद्र तोमर, डीके साकल्ले, अरुण शर्मा, राजेंद्र आर्य की मौत और चार बिचौलियों सड़क दुर्घटनाओं में हुई मौतें शामिल हैं।


title: व्यापम घोटाला

text: उच्च न्यायालय ने विशेष जांच दल (एसआईटी) के अनुसार घोटाले में शामिल, २५-३० वर्ष आयुवर्ग के ३२ लोगों की २०१२ से अबतक संदिग्धों परिस्थितियों में मृत्यु हो चुकी थी।


title: व्यापम घोटाला

text: व्यापम घोटाले से जुड़े लोगों की रहस्यमय मौतों ने भारत भर में विभिन्न सोशल मीडिया प्लेटफॉर्म पर गहरे कटाक्ष शुरू हो गए। लोगों ने इन मौतों की तुलना काल्पनिक सीरियल किलर डेक्सटर के शिकारों से की और इसे सत्ता का ख़ूनी खेल निरुपित किया। एक मृत अभियुक्त के परिवार के सदस्यों का साक्षात्कार लेने के तुरंत बाद एक पत्रकार अक्षय सिंह की असामयिक मौत ने इस घोटाले को रहस्यमयी अशुभ पनौती करार दिया और ये धारणा बनी कि इस घोटाले से किसी भी प्रकार का सम्बन्ध रहस्यमय असामयिक मृत्यु का कारण बन सकता है।


title: व्यापम घोटाला

text: ऐसे में #shivrajisteefado #KhooniVyapam, #killervyapamscam , #vyapam , #VyapamGenocide के रूप में विभिन्न हैशटैग का इस्तेमाल अपनी प्रतिक्रियाएं देने और आक्रोश व्यक्त करने हेतु लोगों द्वारा किया गया।


title: भारत छोड़ो भाषण

text: भारत छोड़ो भाषण 8 अगस्त 1942 को भारत छोड़ो आंदोलन छेड़ते समय महात्मा गांधी द्वारा दिया गया भाषण है। इसी भाषण में उन्होंने भारतीयों से दृढ़ निश्चय के लिए आह्वान करते हुए 'करो या मरो' का नारा दिया। उनका भाषण बॉम्बे (अब मुंबई) के गोवालिया टैंक मैदान पार्क में दिया गया था, जिसका नाम बदलकर अब 'अगस्त क्रांति मैदान' रखा दिया गया है। हालाँकि, सरकार ने कांग्रेस के लगभग सभी शीर्ष नेताओं (राष्ट्रीय स्तर के नेताओँ के अलावा औरों को भी) को गांधी के भाषण देने के चौबीस घंटे से अंदर गिरफ़्तार कर उन्हें जेल में डाल दिया। अन्य बहुतेरे कांग्रेस नेताओं समूचे द्वितीय विश्वयुद्ध जेल में ही रखा गया। गांधी ने यह भाषण भारत को आजादी दिलाने में मदद करने के लिए किया था।


title: भारत छोड़ो भाषण

text: गांधीजी ने यह भाषण दो भाषाओं में दिया। पहले उन्होंने हिन्दी में भाषण आरम्भ किया और अन्त में उसको संक्षेप में अंग्रेजी में भी कह दिया।


title: विश्वनाथन आनंद

text: विश्वनाथन आनंद क जन्म ११ दिसम्बर १९६९ में हुआ था। विश्वनाथन आनंद् एक भारतीय शतरंज खिलाड़ी और वह एक भूत्पुर्व शतर्र्ंज विजेता हैं। आनंद ने पाँन्च बार विश्व शतरंज प्रतियोगिता जीते हैं और वह निर्विवाद विजेता रहे हैं। विश्वनाथन आनंद २००३ में फीडे विश्व शतरंज चैंपियनशिप में विश्व शतरंज बने और वह अपने समय के ड्रीड खिलाड़ी माने जाते हैं।


title: विश्वनाथन आनंद

text: सन १९८८ में विश्वनाथन आनंद भारत के ग्रांडमास्टर बने। उन्हें राजीव गांधी खेल रत्न पुरस्कार से सबसे पहले सम्मानित किया गया जो कि भारत का सबसे माननीय खेल पुरस्कार है (सन १९९१-९२)। विश्वनाथन आनंद को सन २००७ में भारत का द्वितीय सबसे श्रेष्ठ नागरिक पुरस्कार पद्म विभूषण दिया गया, जिससे वे भारतीय इतिहास के सबसे पहले खिलाड़ी बने जिसे यह पुरस्कार मिला। आनंद ने


title: विश्वनाथन आनंद

text: उन्होने फीडे विश्व शतरंज चैंपियनशिप सन २००० से २००२ तक अपने नाम कर लिया था। वह सन २००७ में निर्विवाद विश्व विजेता बने और सन २००८ में उन्होंने अपना खिताब व्लाडामीर क्राम्निक से बचाया, तब उन्होने उसके बाद सफलता से अपने विश्व विजेता प्रतियोगिता का खिताब हासिल किया जो कि वेसेलीन तपोलाव के खिलाफ था और उन्होने विश्व शतर्र्ंज प्रतियोगिता फिरसे २०१२ में जीता जो बोरिस गेल्फ के खिलाफ था। विश्व शतरंज प्रतियोगिता २०१३ में वेह मैग्नस कार्लसन के खिलाफ पराजित हुए।


title: विश्वनाथन आनंद

text: विश्वनाथन आनंद इतिहास के उन ६ खिलाडियों में से एक हैं जिन्होने फीडे विश्व शतरंज चैंपियनशिप दर्ज़ा सूची में २८०० के अंक को तोड़ा हैं और अप्रैल २००७ में जब वेह ३७ वर्ष के हुए तो पेहलि दफा वेह विश्व के नंबर १ खिलाड़ी बने। उन्होने ६ में से ५ दफा वेह विश्व दर्जे में सब्से उच्च स्थान पर थे (सन २००७ से २००८ तक) जिस्से वेह कुल १५ महिनो तक नंबर बन सके। पेहली दफा जुलाई १९९६ से लेकर अक्टूबर २००८ में वेह सब्से ऊपर के तीन स्थान से गीर गये। आनंद ने अपना विश्व क नंबर १ होने क दर्जा नवंबर २०१० में फिर से वापस हासील कर लिया पर उसे उन्हे वापस कार्लसन को वापस सौपना पड़ा।


title: विश्वनाथन आनंद

text: काफी सारे सफलताये छुट्ने के बाद आखिर आनंद २००० में फिडे विश्व शतरंज चैंपियनशिप जितने में कम्याब हुये। अलेक्सई शिरोव को हराने के बाद (३ १/२- ० १/२) इस टूर्नामेंट को जितने वाले आनंद भारत के पहले विजेता बने। आनंद दोबारा २००२ में इस खीताब को कायम रखने में नाकाम्याब रहे जब वेह वेस्सली इवन्चुक से हार गये। आनंद इस प्रकार विश्व शतरंज चैंपियनशिप २००८,२०१०,२०१२,२०१३ तक लगतार विजय प्राप्त करते गये।


title: विश्वनाथन आनंद

text: फीर आया फिडे विश्व तीव्र शतरंज चैंपियनशिप। अक्टूबर २००३ में शतरंज के नियामक मंडल (फिडे) द्वारा आयोजीत किया गया 'रपीड टाइम कोन्ट्रोल टूर्नामेंट' कैप डी 'अगडे में और उसे नाम दिया गया विश्व तीव्र शतरंज चैंपियनशिप। इस प्रतियोगिता में हर खिलाड़ी को २५ मिनट का समय दिया जाता हैं और अतिरिक्त १० सेकेडं अपनी हर चाल चलने से पहले। आनंद दस मशहूर खिलाड़ी को हराकर दुसरी स्थान तक पहुचें, जहा उन्होनें क्रामनिक को हराकर इस खीताब में अपना नाम द्रज करवा लीया।


title: विश्वनाथन आनंद

text: विश्वनाथन आनंद को भारत सरकार ने खेल क्षेत्र में अर्जुन अवॉर्ड (१९८५), पद्म श्री (१९८७), पद्म भूषण (२०००), पद्म विभूषण (२००७), राजीव गांधी खेल रत्न (१९९१-१९९२) से सम्मानित किया था।


title: फ़िराक़ गोरखपुरी

text: रघुपति सहाय "फ़िराक़" (२८ अगस्त १८९६ - ३ मार्च १९८२), जिन्हें उनके शायरी के उपनाम "फ़िराक़" गोरखपुरी से अधिक जाना जाता है, उर्दू भाषा के प्रसिद्ध रचनाकार है। उनका जन्म गोरखपुर, उत्तर प्रदेश में कायस्थ परिवार में हुआ। रामकृष्ण की कहानियों से शुरुआत के बाद की शिक्षा अरबी, फ़ारसी और अंग्रेजी में हुई। बाद में फ़िराक़ साहब इलाहाबाद विश्वविद्यालय में अंग्रेजी के अध्यापक रहे और उर्दू भाषा में अपनी रचनायें कीं।


title: फ़िराक़ गोरखपुरी

text: २९ जून, १९१४ को उनका विवाह प्रसिद्ध जमींदार विन्देश्वरी प्रसाद की बेटी किशोरी देवी से हुआ। कला स्नातक में पूरे प्रदेश में चौथा स्थान पाने के बाद आई.सी.एस. में चुने गये। १९२० में नौकरी छोड़ दी तथा स्वराज्य आंदोलन में कूद पड़े तथा डेढ़ वर्ष की जेल की सजा भी काटी।। जेल से छूटने के बाद जवाहरलाल नेहरू ने उन्हें अखिल भारतीय कांग्रेस के दफ्तर में अवर सचिव की जगह दिला दी। बाद में नेहरू जी के यूरोप चले जाने के बाद अवर सचिव का पद छोड़ दिया। फिर इलाहाबाद विश्वविद्यालय में १९३० से लेकर १९५९ तक अंग्रेजी के अध्यापक रहे। १९७० में उनकी उर्दू काव्यकृति ‘गुले नग्‍़मा’ पर ज्ञानपीठ पुरस्कार मिला।


title: फ़िराक़ गोरखपुरी

text: उन्हें गुले-नग्मा के लिए साहित्य अकादमी पुरस्कार, ज्ञानपीठ पुरस्कार और सोवियत लैंड नेहरू पुरस्कार से सम्मानित किया गया। बाद में १९७० में इन्हें साहित्य अकादमी का सदस्य भी मनोनीत कर लिया गया था। फ़िराक़ गोरखपुरी को साहित्य एवं शिक्षा के क्षेत्र में सन १९६८ में भारत सरकार ने पद्म भूषण से सम्मानित किया था।


title: फ़िराक़ गोरखपुरी

text: फ़िराक़ गोरखपुरी की शायरी में "गुल-ए-नगमा", "मश्अल, रूह-ए-कायनात", "नग्म-ए-साज", "ग़ज़लिस्तान", "शेरिस्तान", "शबनमिस्तान", "रूप", "धरती की करवट", "गुलबाग", "रम्ज व कायनात", "चिरागां", "शोअला व साज", "हजार दास्तान", "बज्मे जिन्दगी रंगे शायरी" के साथ "हिंडोला", "जुगनू", "नकूश", "आधीरात", "परछाइयाँ" और "तरान-ए-इश्क" जैसी खूबसूरत नज्में और "सत्यम् शिवम् सुन्दरम्" जैसी रुबाइयों की रचना फ़िराक़ साहब ने की है। उन्होंने एक उपन्यास "साधु और कुटिया" और कई कहानियाँ भी लिखी हैं। उर्दू, हिंदी और अंग्रेजी भाषा में दस गद्य कृतियां भी प्रकाशित हुई हैं।


title: फ़िराक़ गोरखपुरी

text: फ़िराक़ ने अपने साहित्यिक जीवन का श्रीगणेश ग़ज़ल से किया था। अपने साहित्यिक जीवन में आरंभिक समय में ६ दिसंबर, १९२६ को ब्रिटिश सरकार के राजनैतिक बंदी बनाए गए। उर्दू शायरी का बड़ा हिस्सा रूमानियत, रहस्य और शास्त्रीयता से बँधा रहा है जिसमें लोकजीवन और प्रकृति के पक्ष बहुत कम उभर पाए हैं। नजीर अकबराबादी, इल्ताफ हुसैन हाली जैसे जिन कुछ शायरों ने इस रिवायत को तोड़ा है, उनमें एक प्रमुख नाम फ़िराक़ गोरखपुरी का भी है। फ़िराक़ ने परंपरागत भावबोध और शब्द-भंडार का उपयोग करते हुए उसे नयी भाषा और नए विषयों से जोड़ा। उनके यहाँ सामाजिक दुख-दर्द व्यक्तिगत अनुभूति बनकर शायरी में ढला है। दैनिक जीवन के कड़वे सच और आने वाले कल के प्रति उम्मीद, दोनों को भारतीय संस्कृति और लोकभाषा के प्रतीकों से जोड़कर फ़िराक़ ने अपनी शायरी का अनूठा महल खड़ा किया। फारसी, हिंदी, ब्रजभाषा और भारतीय संस्कृति की गहरी समझ के कारण उनकी शायरी में भारत की मूल पहचान रच-बस गई है।


title: अशाब्दिक संप्रेषण

text: व्यावसायिक अशाब्दिक संप्रेषण (non-verbal communication /NVC) से तात्पर्य सामान्यतः शब्द रहित संदेशों को भेजने एवं प्राप्त करने की संप्रेषण प्रक्रिया से है। अर्थात् भाषा ही संप्रेषण का एकमात्र माध्यम नहीं है, कुछ अन्य माध्यम भी हैं। इस प्रकार के संप्रेषण के लिए 'अवाचिक संप्रेषण', 'वाचेतर संपेष्रण'; 'अशाब्दिक संचार' आदि शब्दों का भी प्रयोग होता है। यह दो प्रकार के होते है


title: अशाब्दिक संप्रेषण

text: अशाब्दिक संप्रेषण को शारीरिक हाव-भाव एवं स्पर्श (हैपटिक संप्रेषण), शारीरिक भाषा एवं भावभंगिमा, चेहरे की अभिव्यक्ति या आँखों के संपर्क से भी संप्रेषित किया जा सकता है। एन वी सी (NVC) को वस्तु सामग्री संप्रेषण यथा - वस्त्र, बालों की स्टाइल या स्थापत्य, प्रतीकों व चित्रों के माध्यम से भी संप्रेषित किया जा सकता है। आवाज या वाणी में पैरालैग्वेज नामक अशाब्दिक तत्व सम्मिलित होते हैं जिनमें आवाज की गुणवत्ता, भावना, बोलने के तरीके के साथ-साथ ताल, लय, आलाप एवं तनाव जैसे छन्द शास्त्र संबंधी लक्षण भी सम्मिलित हैं। नृत्य को भी अशाब्दिक संप्रेषण माना जाता है। इसी तरह, लिखित पाठ में भी अशाब्दिक तत्व होते हैं जैसे - हस्तलेखन तरीका, शब्दों की स्थान संबंधी व्यवस्था या इमोटिकॉन (emoticons) का प्रयोग.


title: अशाब्दिक संप्रेषण

text: हालाकि, अशाब्दिक संप्रेषण का अधिकतर अध्ययन आमने-सामने की अंतःक्रिया (बातचीत) पर ध्यान केन्द्रित करता है, जहाँ इसे तीन प्रमुख क्षेत्रों में वर्गीकृत किया जा सकता है - वातावरणिक दशायें जहाँ संप्रेषण घटित होता है, संप्रेषण का शारीरिक चरित्रचित्रण एवं अंतःक्रिया (बातचीत) के दौरान संप्रेषकों का व्यवहार.


title: अशाब्दिक संप्रेषण

text: इस क्षेत्र के विद्वान "शाब्दिक" शब्द के सख्त अर्थ का प्रयोग करते हैं, जिसका मतलब "शब्द से संबंधित या का" है तथा वे मौखिक या बोले गये संप्रेषण के पर्यायवाची के रूप में "मौखिक संप्रेषण" प्रयोग नहीं करते. अतएव, मौखिक ध्वनियाँ जो कि शब्द नहीं मानी जातीं, जैसे कि घुरघुराना या शब्द रहित गायन या गुनगुनाना आदि अशाब्दिक हैं। संकेत भाषा तथा लेखन को सामान्यतः शाब्दिक संप्रेषण का रूप माना जाता है क्योंकि दोनों में शब्दों का इस्तेमाल होता है - यद्यपि वाणी की तरह दोनों में पैराभाषीय तत्व हो सकते हैं एवं जो प्रायः अशाब्दिक संदेशों में दिखलायी देते हैं। अशाब्दिक संप्रेषण किसी भी < माध्यम द्वारा हो सकता है।


title: अशाब्दिक संप्रेषण

text: जब हम बोलते (या सुनते) हैं तो हमारा ध्यान शारीरिक भाषा की जगह शब्दों पर होता है। लेकिन हमारे बारे में कोई भी निर्णय उक्त दोनों पर निर्भर है। एक दर्शक शाब्दिक और गैर शाब्दिक, दोनों संकेतों पर एक साथ ध्यान देता है। शरीर संचलन स्वयं में सकारात्मक या नकारात्मक नहीं होते, अपेक्षाकृत इसके, स्थिति एवं संदेश ही मूल्यांकन को तय करेंगे."


title: अशाब्दिक संप्रेषण

text: अशाब्दिक संप्रेषण का प्रथम वैज्ञानिक अध्ययन चार्ल्स डार्विन की पुस्तक "द एक्सप्रेसन ऑफ द इमोशन इन मैन एंड एनिमल" (1872) थी। उन्होंने तर्क दिया कि सभी स्तनपायी अपने चेहरे पर भावाभिव्यक्ति दर्शाते हैं। अब भाषा विज्ञान, संकेत विज्ञान एवं सामाजिक मनोविज्ञान सहित कई क्षेत्रों पर अध्ययन हो रहे हैं।


title: अशाब्दिक संप्रेषण

text: हालाकि ज्यादातर अशाब्दिक संप्रेक्षण अनियंत्रित संकेतों पर आधारित हैं, जो कि संस्कृतियों के अनुसार पृथक-पृथक हैं, ज्यादातर हिस्सा कुछ हद तक मूर्ति सदृश (आइकॉनिक) है एवं वैश्विक रूप से समझा जा सकता है। चेहरे की अभिव्यक्ति के संबंध में पॉल एकमैन का 1961 के दशक का प्रभावपूर्ण अध्ययन यह निर्धारित करता है कि गुस्सा, घृणा, भय, प्रसन्नता, उदासी एवं आश्चर्य की अभिव्यक्ति सार्वभौमिक होती है।


title: अशाब्दिक संप्रेषण

text: बातचीत के दौरान शरीर बनावट, ऊँचाई, वजन, बाल, त्वचा रंग, लिंग, गंध एवं वस्त्र अशाब्दिक संदेश भेजते हैं। उदाहरण के लये, वियना, ऑस्ट्रिया में डिस्कोथैक जाने वाली महिलाओं द्वारा पहने गये कपड़ों पर किया गया अध्ययन यह दर्शाता है कि महिलाओं के निश्चित समूह वर्ग में (विशेष रूप से ऐसी महिलायें जो अपने साथी के बिना शहर में थीं) सैक्स हेतु प्रोत्साहन एवं सैक्स संबंधी हार्मोनों का उनके वस्त्रों से सीधे संबंध था, विशेषकर अंग प्रदर्शन एवं बाहों इत्यादि पर पतले वस्त्रों की उपस्थिति. अतएव, कुछ हद तक वस्त्र प्रणय निवेदन की इच्छा के संकेत भेजते हैं।


title: अशाब्दिक संप्रेषण

text: कद के संबंध में किये गये अनुसंधान में सामान्यतः यह पाया गया है कि लंबे व्यक्ति ज्यादा प्रभावशाली माने गये हैं। मेलामेड एण्ड बोज़ियोनीलोस (1992) द्वारा यूनाइटेड किंगडम में किये गये प्रबंधकों के नमूनों के एक अध्ययन में यह पाया गया कि पदोन्नति में कद एक महत्त्वपूर्ण कारक सिद्ध हुआ है। प्रायः व्यक्ति अपने कद को बढ़ाने का प्रयास करते हैं, उदाहरण के लिये, जबकि वे बोलकर प्रभाव डालना चाहते हों.


title: अशाब्दिक संप्रेषण

text: फर्नीचर, स्थापत्य कला, आंतरिक साज-सज्जा, रोशनी की दशा, रंग, तापमान, शोरगुल एवं संगीत जैसे वातावरणीय कारक बातचीत के दौरान संप्रेषक के व्यवहार पर प्रभाव डालते हैं। फर्नीचर, स्वयं में, एक अशाब्दिक संदेश के रूप में देखा जा सकता है।


title: अशाब्दिक संप्रेषण

text: प्रॉक्सीमिक्स वह अध्ययन है जिसमें यह पता लगाया जाता है कि किस तरह व्यक्ति अपने आसपास मौजूद भौतिक जगह को ग्रहण एवं प्रयोग करते हैं। किसी संदेश के प्रेषक एवं प्राप्तकर्ता के मध्य का स्थान संदेश की विवेचना को प्रभावित करता है।


title: अशाब्दिक संप्रेषण

text: अलग-अलग संस्कृतियों एवं उनके विभिन्न ढ़ाँचों में जगह को ग्रहण एवं उसे प्रयोग करना प्रमुखता से भिन्न है अशाब्दिक संप्रेषण को मुख्यतः चार श्रेणियों में विभक्त किया जा सकता है - अन्तरंग, सामाजिक, व्यक्तिगत एवं सार्वजनिक जगह.


title: अशाब्दिक संप्रेषण

text: प्रॉक्सीमिक्स के अध्ययन में अभी भी 'प्रादेशिकता या क्षेत्रीयता' शब्द का प्रयोग व्यक्तिगत जगह के बारे में मनुष्य के व्यवहार की व्याख्या हेतु होता है। हर्जी एण्ड डिकसन (2004, पृ. 69) ऐसे 4 क्षेत्र चिन्हित करते हैं:


title: अशाब्दिक संप्रेषण

text: क्रोनेमिक्स, अशाब्दिक संप्रेषण में समय के प्रयोग का अध्ययन है। जिस तरह हम समय को महसूस करते हैं, समय को ढ़ाँचा बद्ध करते एवं प्रतिक्रिया करते हैं, वह दमदार संप्रेषण तरीका है तथा संप्रेषण हेतु मंच तैयार करने में सहायता करता है। समय की अनुभूति में समयबद्धता, इंतजार हेतु इच्छा, वाणी की गति एवं कब तक व्यक्ति सुनना चाहते हैं, सम्मिलित होता है। किसी कार्य का समय एवं आवृति के साथ-साथ बातचीत के अंतर्गत संप्रेषण की चाल एवं लय अशाब्दिक संदेशों की विवेचना में योगदान देते हैं। गुडीकस्ट एण्ड टिंग-टूमे (1988) ने 2 प्रभावी समय तरीकों को चिन्हित किया है:


title: अशाब्दिक संप्रेषण

text: मोनोक्रॉनिक समय प्रणाली से तात्पर्य है कि चीजें एक ही समय में होती हैं एवं समय को संक्षिप्त छोटी इकाईयों में बाँटा जाता है। इस प्रणाली के तहत समय को समयबद्ध, व्यवस्थित एवं प्रबंधित किया जाता है।


title: अशाब्दिक संप्रेषण

text: संयुक्त राष्ट्र संघ को एक मोनोक्रॉनिक सोसाइटी माना जाता है। समय की इस अनुभूति की जड़े एवं समझ औद्योगिक क्रांति में निहित है, जहाँ "कारखाना जीवन में श्रमिकों को एक निर्धारित घंटे में स्थान पर उपस्थित होना आवश्यक है" (ग्युरेरो, डी वीटो एवं हैच, 1999, पृ. 238). अमेरिकी लोगों के लिये समय एक बहुमूल्य स्रोत है जिससे व्यर्थ नहीं करना चाहिये तथा हल्के में नहीं लेना चाहिये. "हम समय को क्रय करते, बचाते, खर्च करते एवं बनाते हैं। हमारे समय को वर्षों, महीनों, दिनों, घंटों, मिनटों, सेकेण्डों एवं मिलीसेकेण्डों में बाँट सकते हैं। भविष्य की योजना हेतु समय का प्रयोग हम अपने रोजमर्रा के जीवन एवं घटनाओं दोनों के लिये करते हैं। हमारे पास समय सीमा होती है जिसका हमें पालन करना चाहिये : हमें एक निश्चित समय पर मुलाकात करनी होती है, कक्षायें निश्चित समय पर प्रारंभ एवं समाप्त होती हैं, कार्य समय सीमा निश्चित समय पर प्रारंभ एवं समाप्त होती है एवं यहाँ तक कि पसंदीदा टी वी शो एक निश्चित समय पर प्रारंभ एवं समाप्त होते हैं।" [1]


title: अशाब्दिक संप्रेषण

text: एक संप्रेषण विद्वान के रूप में एडवर्ड टी हॉल ने बिजनेस वर्ल्ड में समय के बारे में अमेरिकी लोगों के नजरिये के बारे में लिखा है, "समय सीमा पवित्र है।" हॉल कहते हैं कि अमेरिकी संस्कृति जैसी मोनोक्रॉनिक संस्कृतियों हेतु, "समय वास्तविक है " एवं सामग्री के रूप में देखा जाता है जहाँ "समय धन है" या "समय बर्बाद हो गया". इस अनुभूति का परिणाम यह है कि अमेरिकी एवं अन्य मोनोक्रॉनिक संस्कृतियाँ, जैसे कि जर्मन एवं स्विस संस्कृतियों में समय सीमा, कार्यों एवं "कार्य संपन्न करने" को सर्वाधिक महत्व दिया जाता है। ये संस्कृतियाँ कठोर अनुशासित समय सीमा के प्रति समर्पित हैं एवं वे उन्हें अनादर की दृष्टि से देख सकती हैं जिनकी अनुभूति समय के बारे में उनके जैसी नहीं है।


title: अशाब्दिक संप्रेषण

text: मोनोक्रॉनिक संस्कृतियों में जर्मनी, कनाडा, स्विट्जरलैंड, संयुक्त राज्य अमेरिका एवं स्कैनडीनीविया सम्मिलित हैं।


title: अशाब्दिक संप्रेषण

text: पॉलीक्रॉनिक समय प्रणाली एक ऐसी प्रणाली है जहाँ कई चीजें एक साथ की जा सकती हैं एवं समय सीमा निर्धारण में अधिक तरल तरीका प्रयोग होता है। अमेरिकी एवं ज्यादातर उत्तरी एवं पश्चिमी यूरोपीय संस्कृतियों के विपरीत लैटिन अमेरिकी एवं अरबी संस्कृतियाँ समय की पॉलीक्रॉनिक प्रणाली का प्रयोग करती हैं।


title: अशाब्दिक संप्रेषण

text: ये संस्कृतियाँ प्रत्येक क्षण एवं लम्हे के हिसाब-किताब की संक्षिप्तता पर कम ध्यान केन्द्रित करती हैं। पॉलीक्रॉनिक संस्कृतियाँ कार्य की बजाए परंपरा में अधिक गहरी ढली हुई हैं - जो कि उनके मोनोक्रॉनिक प्रतिरूपों से स्पष्ट रूप से विपरीत है। कोहेन टिप्पणी करते हैं कि, "विश्व में परंपरागत समाजों का पूर्ण समय होता है। घड़ी के चेहरे या समय के मनमाने बटवारे में ऐसी संस्कृतियों में थोड़ी प्रमुखता है जो कि मौसम के चक्रों में, ग्रामीण जीवन के अपरिवर्तनीय तौर-तरीकों एवं धार्मिक त्योहारों के कलेण्डर में बंधी हैं। " (कोहेन, 1997, पृ. 34).


title: अशाब्दिक संप्रेषण

text: इसके स्थान पर उनकी संस्कृति घड़ी को देखने के बजाए संबंधों पर अधिक केन्द्रित है। यदि वे अपने परिवार या मित्रों के साथ हैं तो उन्हें किसी कार्यक्रम में "देर" हो जाने की कोई समस्या नहीं है क्योंकि संबंध वास्तव में महत्व रखते हैं। परिणाम स्वरूप, पॉलीक्रॉनिक संस्कृतियों में समय के प्रति कम औपचारिक अनुभूति होती है। वे संक्षिप्त कलैण्डरों एवं समय सीमा द्वारा शासित नहीं होते. इसके विपरीत, "पॉलीक्रॉनिक समय प्रणाली का प्रयोग करने वाली संस्कृतियाँ प्रायः एक साथ एकाधिक मुलाकातें तय करती हैं अतः समय का पालन असंभव हो जाता है।" [2]


title: अशाब्दिक संप्रेषण

text: इस शब्द का सबसे पहले प्रयोग (वर्ष 1952 में) मानव विकास विज्ञानी रे बर्ड विहिस्टैल द्वारा किया गया था जो यह जानना चाहते थे कि व्यक्ति किस तरह मुद्राओं, भाव भंगिमाओं, तरीकों एवं संचलन के द्वारा संप्रेषण करते हैं। बर्ड विहिस्टैल के कार्य का कुछ अंश संप्रेषण के विभिन्न स्तरों को दर्शाने हेतु सामाजिक स्थितियों में व्यक्ति की फिल्म बनाने एवं विश्लेषण में संलग्न रहा है, जो कि अन्यथा स्पष्ट रूप से दिखायी नहीं देगा. इस अध्ययन में मार्ग्रेट मीड एवं ग्रेगरी बेटसन सहित कुछ मानव विकास विज्ञानी भी शामिल हुये.


title: अशाब्दिक संप्रेषण

text: शारीरिक मुद्रा का प्रयोग एक प्रतिभागी की तल्लीनता या संलिप्तता की मात्रा के निर्धारण, संप्रेषकों की स्थितियों के मध्य अंतर, अन्य संप्रेषक के प्रति एक व्यक्ति के मन में स्नेह के निर्धारण हेतु किया जा सकता है। अंतर्वैयक्तिक संबंधों पर शारीरिक मुद्रा के प्रभाव के बारे में किये गये अध्ययन यह बताते हैं कि दर्पण छवि मुद्रा के समरूप होती है, जहाँ एक व्यक्ति का बाँया भाग अन्य व्यक्ति का दायां होता है, जिससे संप्रेषक एवं सकारात्मक वाणी की अनुकूल अनुभूति होती है ; एक व्यक्ति जो आगे की ओर झुकाव एवं पीछे की ओर झुकाव में कमी दर्शाता है, संप्रेषण के दौरान सकारात्मक भावनायें सूचित करता है। मुद्रायें इन सूचकों द्वारा समझी जाती हैं - झुकाव की दिशा, शरीर उन्मुखीकरण, बाहों की स्थिति एवं शरीर का खुलापन.


title: अशाब्दिक संप्रेषण

text: हावभाव से तात्पर्य गैर मौखिक शारीरिक संचलन से है जो कि अर्थ को अभिव्यक्त करता है। ये हाथ, भुजाओं या शरीर से जुड़े हो सकते हैं, एवं इनमें सिर, चेहरा तथा आँखों के संचलन भी शामिल होते हैं जैसे कि आँख मिचकाना, झपकाना एवं गोल करना. भाषा एवं हावभाव या शाब्दिक तथा अशाब्दिक संप्रेषण के मध्य की सीमा को चिन्हित करना कठिन हो सकता है।


title: अशाब्दिक संप्रेषण

text: यद्यपि हावभाव का अध्ययन अभी प्रांरभिक अवस्था में है, अनुसंधानकर्ताओं ने हावभावों की कुछ विस्तृत श्रेणियाँ चिन्हित की हैं। सर्वाधिक सुपरिचित तथा कथित प्रतीकात्मक या उद्धरण योग्य हावभाव हैं। ये परंपरागत एवं संस्कृति विशिष्ट हावभाव हैं जिनका प्रयोग शब्दों के स्थान पर किया जा सकता है जैसे कि "हलो" एवं "गुडबाय" के स्थान पर हाथ को हिलाना. एक अकेला प्रतीकात्मक हावभाव के विभिन्न सांस्कृतिक संदर्भों में प्रशंसा सूचक से लेकर अपमानजनक तक विभिन्न महत्व का हो सकता है। (9) हावभावों की पेज सूची में एक हाथ, दो हाथों, हाथ एवं शरीर के अन्य भागों, तथा शरीर एवं चेहरे के हावभावों द्वारा बने प्रतीकात्मक हावभावों की चर्चा की गयी है।


title: अशाब्दिक संप्रेषण

text: हावभावों की अन्य विस्तृत श्रेणी में वे हावभाव शामिल हैं जो हमारी बातचीत के दौरान सहसा प्रयोग होते हैं जो हमारी बातचीत के दौरान सहसा प्रयोग होते हैं। ये हावभाव, वाणी के साथ नजदीकी समन्वय रखते हैं। ये तथाकथित बीट हावभाव का प्रयोग वाणी के साथ किया जाता है एवं निश्चित शब्दों एवं मुहावरों पर जोर देने के लिये वाणी की गति के साथ समय बचाता है। इस तरह के हावभाव वाणी और चिंतन प्रक्रिया के साथ अभिन्न रूप से संबद्ध होते हैं।[10] अन्य सहसा हावभाव का प्रयोग तब होता है, जब हम ज्यादा सारगर्भित बोलते हैं एवं यह साथ ध्वनित होने वाली वाणी के अर्थ को ध्वनित या विस्तृत कर सकता है। उदाहरण के लिये, ऐसा हावभाव जो फेंकने के कार्य को चित्रित करता है, बोलचाल के साथ ही घटित हो सकता है, "उसने गेंद को सीधे खिड़की पर फेंका." [10]


title: अशाब्दिक संप्रेषण

text: हावभाव की भाषा जैसे कि अमेरिकी चिन्ह भाषा एवं इसके क्षेत्रीय रूप, एक पूर्ण प्राकृतिक भाषा के रूप में कार्य करते हैं, जो कि अपनी रीति में हावभाव की है। इन्हें अंगुली वर्तनी नहीं मान लेना चाहिये, जिसमें कि प्रतीकात्मक हावभावों का लिखी गयी वर्णमाला को दर्शाने के लिये प्रयोग होता है।


title: अशाब्दिक संप्रेषण

text: हावभावों को वाणी-स्वतंत्र एवं वाणी-संबद्ध के रूप में भी वर्गीकृत किया जा सकता है। वाणी-स्वतंत्र हावभाव सांस्कृतिक रूप से स्वीकृत विवेचना पर निर्भर हैं तथा इनका प्रत्यक्ष शाब्दिक अनुवाद होता है। हाथ हिलाते हुये हलो या शांति चिन्ह वाणी-स्वतंत्र हावभावों के उदाहरण हैं। वाणी संबद्ध हावभाव का प्रयोग शाब्दिक वाणी के साथ किया जाता है; अशाब्दिक संप्रेषण के इस रूप का प्रयोग कहे जा रहे संदेश पर जोर देने के लिये किया जाता है। वाणी-संबद्ध हावभावों का लक्ष्य एक शाब्दिक संदेश के बारे में अनुपूरक सूचना प्रदान करना होता है जैसे कि विचार विमर्श के लक्ष्य की ओर इशारा करना.


title: अशाब्दिक संप्रेषण

text: हावभाव जैसे कि मुद्रा (संस्कृत) नव शिक्षुओं के लिये परिष्कृत सूचना को कूट बद्ध करती है जो कि अपनी परंपरा में कूट बद्ध तत्वों की बारीकी के प्रति गुप्त हैं।


title: अशाब्दिक संप्रेषण

text: हैपटिक संप्रेषण वह माध्यम है जिसके द्वारा मनुष्य एवं अन्य जीव स्पर्श के द्वारा संप्रेषण करते हैं। मनुष्यों के लिये स्पर्श एक अत्यंत महत्त्वपूर्ण इंद्रिय ज्ञान है; साथ ही साथ, सतहों तथा बनावट के बारे में सूचना उपलब्ध कराते हुये यह अंतर्वैयक्तिक संबंधों में अशाब्दिक संप्रेषण का एक अवयव है एवं शारीरिक नजदीकी को सूचित करने में महत्त्वपूर्ण है। यह यौन संबंधी (जैसे कि चुंबन) एवं कामवासना रहित (जैसे कि गले लगाना या गुदगुदाना) हो सकते हैं।


title: अशाब्दिक संप्रेषण

text: गर्भ में सबसे पहले स्पर्श इंद्रिय ज्ञान विकसित होता है। नवजात शिशु के हैपटिक इंद्रिय ज्ञान का विकास एवं यह कैसे दृष्टि जैसे अन्य इंद्रिय ज्ञानों के विकास से संबद्ध है, ज्यादातर अनुसंधानों का लक्ष्य रहा है। मनुष्य के बच्चों के द्वारा स्पर्श इंद्रिय ज्ञान न समझ पाने की स्थिति में उनके जीवित रहने में कठिनाई पायी गयी है, भले ही वे देख व सुन लेते हों. ऐसे बच्चे जो स्पर्श समझ लेते हैं, भले ही वे देख व सुन न पायें, कहीं बेहतर विकसित होते हैं। ज्यादातर जीवन स्वरूपों में स्पर्श को आधारभूत इंद्रिय ज्ञान माना जा सकता है, कुछेक में दृष्टि और श्रावण को. [आव्हान की आवश्यकता है]


title: अशाब्दिक संप्रेषण

text: चिंपाजियों में स्पर्श इंद्रिय ज्ञान अत्यधिक विकसित होता है। नवजात शिशु ठीक से देख और सुन नहीं पाते परंतु वे अपनी माँ से मजबूती से लिपटते हैं। हैरी हार्लो ने रीशस बंदरों को लेकर विवादास्पद अध्ययन किया एवं पाया कि बंदर एक "टैरी क्लॉथ मदर " के पीछे-पीछे चल दिये, जिसमें तार आपूर्ति करने वाले उपकरण के मुलायम वस्त्र में लपेटे गये थे जिसने एक स्तर तक स्पर्शनीय उत्तेजना एवं आराम प्रदान किया, केवल वायर मदर के साथ की तुलना से भावनात्मक रूप से वयस्कों की तरह अधिक स्थिर थे। हर्लो, 1958)


title: अशाब्दिक संप्रेषण

text: स्पर्श को अलग-अलग देशों में अलग नजरिये से देखा जाता है। हर संस्कृति में सामाजिक रूप से स्वीकृत स्पर्श की अलग सीमा है। थाई संस्कृति में, किसी का सिर स्पर्श करना अभद्र माना जा सकता है। रेमलैण्ड एवं जोन्स (1995) ने संप्रेषण करते हुये समूह का अध्ययन किया एवं पाया कि इंग्लैंड (8%), फ्राँस (5%) एवं नीदरलैंड (4%) में इटली (14%) तथा यूनान (12.5%) की तुलना में कम स्पर्श किया जाता है।[आव्हान की आवश्यकता है]


title: अशाब्दिक संप्रेषण

text: शारीरिक रूप से कष्ट पहुँचाने के संदर्भ में ठोकर मारना, धक्का देना, खींचना, चुभाना, पैर से मारना, गला दबाना एवं हाथों से लड़ना आदि स्पर्श के रूप हैं। "मैंने उसे कभी स्पर्श नहीं किया" या "उसे स्पर्श करने की हिम्मत नहीं करना" जैसे वाक्यों में स्पर्श शब्द का तात्पर्य शारीरिक रूप से कष्ट पहुँचाने या यौन संबंधी स्पर्श के लिये मधुरता से बोले गये शब्द मानना चाहिये. 'अपने आप को स्पर्श करना' हस्तमैथुन के लिये मधुरता से बोला गया वाक्य है।


title: अशाब्दिक संप्रेषण

text: स्पर्श शब्द के कई अन्य रूपक प्रयोग हैं। कोई भी व्यक्ति ऐसे कार्य या वस्तु को संदर्भित करते हुये भावुक हो सकता है जो भावनात्मक प्रतिक्रिया को उद्दीपित करती है। यह कहना कि "मैं तुम्हारे पत्र से भावुक हो गया", से तात्पर्य है कि पाठक को पत्र पढ़ते समय गहरी भावनाओं की अनुभूति हुई. सामान्यतः इसमें गुस्सा, घृणा या अन्य प्रकार की भावनात्मक अस्वीकृति शामिल नहीं होती जब तक कि व्यंग्यात्मक रूप में प्रयोग न किया गया हो.


title: अशाब्दिक संप्रेषण

text: स्टोइलजे (2003) ने लिखा है कि किस तरह अमेरिकी इस महत्त्वपूर्ण संप्रेषण कौशल से 'दूर' हो रहे हैं। मियामी विश्वविद्यालय, औषधि विद्यालय के स्पर्श अनुसंधान संस्थान द्वारा किये गये अध्ययन के दौरान यह पाया गया कि खेल के मैदान में खेलते समय अमेरिकी बच्चे, फ्राँसीसी बच्चों की तुलना में अधिक आक्रामक थे। यह पाया गया कि फ्राँसीसी महिलायें अपने बच्चों को अधिक स्पर्श करती हैं।


title: अशाब्दिक संप्रेषण

text: पैरालेंग्वेज (कई बार वोकलिक्स कहलाता है) आवाज के अशाब्दिक संकेतों का अध्ययन है। वाणी की विभिन्न ध्वनिक विशेषताऐं जैसे कि सुर, स्वर मान तथा उच्चारण, जो सामुहिक रूप से छन्दशास्त्र के नाम से जाना जाता है, सभी अशाब्दिक संकेत छोड़ सकते हैं। पैरालेंग्वेज शब्दों का अर्थ बदल सकती है।


title: अशाब्दिक संप्रेषण

text: भाषाविद जार्ज एल. ट्रेगर ने वर्गीकरण प्रणाली का विकास किया है जिसमें आवाज सैट, आवाज गुणवत्ता तथा स्वरोच्चारण सम्मिलित है।


title: अशाब्दिक संप्रेषण

text: "हे स्टॉप देट!" चिल्लाना. आवाज पृथक करती है, जैसे कि "उह-हुअ" वक्ता को सूचित करता है कि श्रोता सुन रहा है।))


title: अशाब्दिक संप्रेषण

text: आर्गिल (1970) ने परिकल्पना पेश की कि बोलचाल की भाषा सामान्यतया वक्ताओं के लिये बाहरी घटनाओं के संबंध में सूचना संप्रेषण के लिये प्रयोग की जाती है, अशाब्दिक कोड पारस्परिक संबंधों को स्थापित करने तथा उन्हें बनाये रखने के लिये प्रयोग किये जाते हैं। शाब्दिक के स्थान पर अशाब्दिक संप्रेषण अन्य लोगों के प्रति अधिक सभ्य तथा अच्छा समझा जाता है, उदाहरण के लिये शर्मिन्दगी की स्थितियों को रोकने के लिये.


title: अशाब्दिक संप्रेषण

text: आर्गिल (1988) ने निष्कर्ष किया कि मानव संप्रेषण में अशाब्दिक शारीरिक आचरण के पांच प्रमुख कार्य होते है:


title: अशाब्दिक संप्रेषण

text: अशाब्दिक संप्रेषण बगैर व्यक्त हुये झूठ बोलना आसान बनाता है। यह एक अध्ययन का निष्कर्ष है जिसमें लोगों ने पर्स चोरी के आरोपी व्यक्तियों के बनाये गये साक्षात्कार देखे. साक्षात्कार देने वाले व्यक्ति ने 50% मामलों में झूठ बोला. लोगों ने या तो साक्षात्कारों की लिखित प्रतिलिपि, अथवा ऑडियो टेप रिकार्डिंग अथवा वीडियो रिकार्डिंग देखी. इस प्रकार देखने में जो अधिक संकेत उपलब्ध होते हैं, उसमें सबसे बड़ी वह प्रवृत्ति होती है जिसमें साक्षात्कार देने वाला जो वास्तव में झूठ बोला है, उसे सच्चा साबित किया जाता है। इसलिये, वे लोग जो झूठ बोलने में चतुर होते हैं, अपने आप को सच्चा साबित करने के लिये आवाज ध्वनि या चेहरे की अभिव्यक्ति का प्रयोग कर सकते हैं।


title: अशाब्दिक संप्रेषण

text: एक दिलचस्प प्रश्न है कि : जब दो व्यक्ति आमने सामने संप्रेषण कर रहें हो, शाब्दिक रूप से कितना अर्थ संप्रेषण किया जाता है, तथा कितना अशाब्दिक रूप से संप्रेषित होता है।


title: अशाब्दिक संप्रेषण

text: इस अल्बर्ट मेहराबियां ने अन्वेषित किया है तथा दो शोध पत्रों में प्रकाशित किया है. बाद के शोध पत्र में निष्कर्ष निकाला है कि : "यह सुझाव दिया गया है कि समकालिक शाब्दिक, मौखिक तथा चेहरे के मनोभाव संप्रेषण का संयुक्त प्रभाव उनके स्वतंत्र प्रभावों का क्रमशः .07, .38 तथा। 55 गणकों के साथ भारित योग होता है। बोले गये शब्दों, वॉइस टोन तथा चेहरे की अभिव्यक्ति से कुल अर्थ में क्रमशः 7%, 38% तथा 55% योगदान होता है, से प्राप्त यह "नियम" व्यापक रूप से उद्धत किया जाता है। इसे सभी प्रकार के लोकप्रिय पाठ्यक्रम में, "वैज्ञानिकों ने पाया है कि..." जैसे बयानों के साथ प्रस्तुत किया जाता है। ". वास्तव में, यद्यपि, यह अत्यंत कमजोर रूप से स्थापित है। प्रथम, यह एकल टेपरिकार्डेड शब्दों के अर्थों के निष्कर्ष पर आधारित है, जैसे कि, एक बहुत ही कृत्रिम संदर्भ. दूसरा, आंकड़े दो विभिन्न अध्ययनों को मिलाकर प्राप्त किये जाते हैं जो कभी मिलाये नहीं जा सकते. तीसरा, यह केवल सकारात्मक बनाम नकारात्मक संप्रेषण से संबंधित होता है। चौथा, यह केवल महिलाओं से संबंधित होता है, क्योंकि पुरुष अध्ययन में भाग नहीं लेते.


title: अशाब्दिक संप्रेषण

text: तब से, अन्य अध्ययनों ने अधिक स्वाभाविक परिस्थितियों के अन्तर्गत शाब्दिक तथा अशाब्दिक संकेतों के आपेक्षिक योगदान का विश्लेषण किया है। विषयों को दिखाये गये वीडियो टेप्स का प्रयोग करते हुए आर्गिल ने विनम्र/हावी रवैये के संप्रेषण का विश्लेषण किया है तथा पाया है कि अशाब्दिक संकेतों में शाब्दिक संकेतों का 4.3 गुना प्रभाव होता है। अत्यधिक महत्त्वपूर्ण प्रभाव यह था कि शरीर मुद्रा ने अत्याधिक कुशल तरीके से बेहतर स्थिति सम्प्रेषित की है। दूसरी ओर, हसी एट ऑल ने एक व्यक्ति के सुखी/दुखी होने के आयाम पर अध्ययन किया तथा पाया कि आवाज के कम से कम उतार चढ़ाव के साथ बोले गये शब्दों में बगैर आवाज की फिल्म में देखी गई चेहरे की अभिव्यक्तियों की अपेक्षा 4 गुना अधिक प्रभाव होता है। इस प्रकार बोले गये शब्दों तथा चेहरे की अभिव्यक्तियों का आपेक्षित महत्व विभिन्न सेटअप का प्रयोग करते हुये अध्ययन में अत्यधिक अलग हो सकता है।


title: अशाब्दिक संप्रेषण

text: सम्प्रेषण करते समय अशाब्दिक संदेश, शाब्दिक संदेशों के साथ 06 प्रकार से परस्पर क्रिया कर सकते हैं- दोहराकर, टकराव से, पूरक बनकर, स्थानापन्न कर, नियमित करके तथा उच्चारण/संयमित करके.


title: अशाब्दिक संप्रेषण

text: दोहराना में शाब्दिक संदेश को मजबूत करने के लिये हावभाव का प्रयोग सम्मिलित होता है, जैसे कि विचार-विमर्श के लक्ष्य को इंगित करना.


title: अशाब्दिक संप्रेषण

text: एक ही परस्पर क्रिया में शाब्दिक तथा अशाब्दिक संदेश कई बार परस्पर विरोधी अथवा टकराव के संदेश भेज सकते हैं। सत्य को अभिव्यक्त करते समय एक व्यक्ति आँख मिलाकर बात न करने के कारण बातचीत के दौरान संदेश प्राप्तकर्ता के मन में मिश्रित भाव पैदा कर सकता है। टकराव युक्त संदेश विभिन्न कारणों से घटित हो सकते हैं जो प्रायः अनिश्चितता, ढुलभुल रवैये अथवा कुंठा की अनुभूति से उत्पन्न होते हैं। जब मिले जुले संदेश व्यक्त होते हैं तब अशाब्दिक संप्रेषण स्थिति को स्पष्ट करने के लिये अतिरिक्त सूचना प्राप्त करने के लिये व्यक्तियों द्वारा प्रयोग किया जाने वाला प्रमुख साधन है; शारीरिक संचलन तथा स्थिति पर अधिक ध्यान दिया जाता है जब बातचीत के दौरान व्यक्ति मिश्रित संदेश अनुभव करते हैं।


title: अशाब्दिक संप्रेषण

text: जब शाब्दिक तथा अशाब्दिक सम्प्रेषण एक दूसरे के पूरक बनते हैं, तब संदेश की सटीक व्याख्या आसान बन जाती है। सम्प्रेषण लक्ष्यों को प्राप्त करने के लिये प्रयास करते समय भेजी गई सूचना को सुदृढ़ करने के लिये शाब्दिक संदेशों को विस्तृत करने के लिये अशाब्दिक संकेतों का प्रयोग किया जा सकता है; जब अशाब्दिक संकेत शाब्दिक विनिमय की दृढ़ता से पुष्टि करते हैं, संदेशों को अच्छी तरह याद रखने के लिये दिखाया गया है।


title: अशाब्दिक संप्रेषण

text: अशाब्दिक आचरण कई बार संदेश के सम्प्रेषण के लिये एकमात्र चैनल के रूप में प्रयोग किया जाता है। व्यक्ति, चेहरे की अभिव्यक्ति, शारीरिक संचलन तथा शारीरिक स्थिति को उनके साथ जुड़ी विशिष्ट भावनाऐं तथा अभिप्राय के लिये पहचानना सीखते हैं। अशाब्दिक संकेतों को संदेश को व्यक्त करने के लिये बगैर शाब्दिक सम्प्रेषण के प्रयोग किया जा सकता है; जब अशाब्दिक आचरण संदेश को प्रभावी रूप से सम्प्रेषित नहीं करता, समझ को बढ़ाने के लिये शाब्दिक विधियों का प्रयोग किया जाता है।


title: अशाब्दिक संप्रेषण

text: अशाब्दिक आचरण भी हमारे वार्तालाप को नियमित करता है। उदाहरण के लिये, किसी की भुजा को पकड़ने से यह संकेत मिलता है कि आप बात करना अथवा अवरोध करना चाहते हैं।


title: अशाब्दिक संप्रेषण

text: अशाब्दिक संकेत शाब्दिक संदशों की व्याख्या को बदलने के लिये प्रयोग किये जाते हैं। स्पर्श, आवाज का स्वर या पिच तथा हावभाव आदि ऐसे साधन हैं, जो कि व्यक्तियों द्वारा भेजे गये संदेश का उच्चारण करने अथवा उसे बढ़ाने के लिये प्रयोग किए जाते हैं; अशाब्दिक आचरण को भी शाब्दिक संदेश के पहलुओं को भी संयमित करने अथवा कम करने के लिये प्रयोग किया जा सकता है। उदाहरण के लिए, एक व्यक्ति जो शाब्दिक रूप से गुस्सा अभिव्यक्त कर रहा है, शाब्दिक संदेश का उच्चारण मुट्ठी से धक्का देकर कर सकता है।


title: अशाब्दिक संप्रेषण

text: नृत्य अशाब्दिक संप्रेषण का एक प्रकार है जिसमें अवधारणा, रचनात्मकता तथा याददाश्त के लिये दिमाग में उसी आधारभूत संकाय की आवश्यकता होती है जैसे बोलने तथा लिखने के दौरान शाब्दिक भाषा में होता है। स्वअभिव्यक्ति का अर्थ, दोनों प्रकारों में शब्दावली (नृत्य में कदम तथा हावभाव), व्याकरण (शब्दावली को एक साथ रखने के नियम) तथा अर्थ होते हैं। नृत्य, यद्यपि इन तत्वों को इस प्रकार इकट्ठा (नृत्य निर्देशन करता है) करता है कि प्रायः कई बार अपनी अस्पष्टता तथा एकाधिक, सांकेतिक तथा आसानी से समझ न आने वाले अर्थ के कारण कविता से मेल खाता है।


title: अशाब्दिक संप्रेषण

text: 1977 से 2004 तक, अशाब्दिक संप्रेषण पर रोग तथा दवाइयों के प्रभाव का समान नमूने का प्रयोग करते हुए अध्ययन तीन अलग-अलग चिकित्सीय स्कूलों में किया गया।.पीटसबर्ग विश्वविद्यालय, येल विश्वविद्यालय तथा ओहियों स्टेट विश्वविद्यालय शोधार्थियों के पास स्लॉट मशीन पर अदायगी का इंतजार करते हुए जुआरियों का निरीक्षण करने के लिए विषय थे। इस अदायगी की रकम सुदृढ़ीकरण के पूर्व अशाब्दिक प्रसारण द्वारा पढ़ी जाती थी। यह तकनीक मनोविज्ञानी डॉ॰ रॉबर्ट ई मिलर तथा मनोचिकित्सक डॉ॰ ए. जेम्स गियानिनी द्वारा विकसित तथा अध्ययन निर्देशित थी। इन समूहों ने हेरोइन के व्यसनियों तथा फेन्सी क्लाइडाइन को कोसने वालों में संकुचित होती ग्रहणशील क्षमता के विपरीत कोमीन व्यसनियों में बढ़ी हुई ग्रहणशीलता को रिपोर्ट किया अवसादग्रस्त पुरुषों ने प्रसन्नचित्त पुरुषों की तुलना में अशाब्दिक संदेशों को पढ़ने में कम क्षमता को प्रदर्शित किया।


title: अशाब्दिक संप्रेषण

text: फ्रेटास-मेगलहेस ने अवसाद के उपचार में हँसने के प्रभाव का अध्ययन किया है तथा निष्कर्ष निकाला है कि जब आप अधिक हंसते हैं तो अवसाद की अवस्था में कमी आती है।


title: अशाब्दिक संप्रेषण

text: मोटी महिलाओं तथा पूर्व मासिक सिन्ड्रोम वाली महिलाओं में भी इन संकेतों को पढ़ने की क्षमतओं का कम होना पाया गया है। इसके विपरीत, द्विध्रवी (बाई पोलर) विकारग्रस्त पुरूषों में बढ़ी हुई क्षमताऐं पायी जाती हैं।. चेहरे के नसों के पूर्ण लकवे से ग्रसित महिला कोई अशाब्दिक चेहरे के संकेत को संचारित करने में असमर्थ होती हैं।. अशाब्दिक ग्रहणशीलता के स्तरों की सटीकता में परिवर्तन के कारण अनुसंधान टीम के सदस्यों ने मस्तिष्क में एक जैव रसायन साइट की परिकल्पना की जो अशाब्दिक संकेतों को प्राप्त करने के लिए सक्रिय थी। चूंकि कई दवाइयाँ क्षमता में वृद्धि तथा कई कमी लाती हैं; न्यूरोट्रान्समीटर डोपामीन तथा एन्डोर्फीन संभावित इटियोलॉजिकल अभ्यर्थी गये हैं। उपलब्ध डाटा के आधार पर, यद्यपि, प्रयुक्त रूपावली के आधार पर प्रमुख कारण तथा प्रमुख प्रभावों का हल नहीं निकल सका.


title: अशाब्दिक संप्रेषण

text: हीटरोसेक्सुअल नॉनडेट बलात्कार में चेहरे के अशाब्दिक संकेतों की भूमिका की जाँच करना पीटसबर्ग/येल/ओहियों स्टेट टीम के कार्य का प्रतिफल था। वयस्क महिलाओं के सीरियल बलात्कारी पुरुषों का उनकी अशाब्दिक ग्रहणशीलता की क्षमताओं के लिए अध्ययन किया गया। उनका स्कोर किसी भी उप समूह में उच्चतम था। इसके बाद बलात्कार के शिकारों की जाँच की गयी। यह रिपोर्ट किया गया कि वह महिला जिसका विभिन्न अपराधियों द्वारा कम से कम दो बार बलात्कार किया गया, उनमें पुरुष या महिला संप्रेषकों के संकेतों को पढ़ने में अत्यंत उच्च क्षति पायी गयी। प्रीडेटर-प्रे मॉडल को दर्शाते हुए यह निष्कर्ष चिंतित करने वाले थे। लेखकों ने नोट किया कि इन प्रारंभिक खोज की कुछ भी प्रकृति हो, बलात्कारी की जिम्मेदारी किसी प्रकार तथा स्तर पर कम नहीं होती.


title: अशाब्दिक संप्रेषण

text: इस समूह के लिए अध्ययन का अंतिम लक्ष्य वे चिकित्सा छात्र थे जिन्हें इन्होंने पढ़ाया था। ओहियो स्टेट विश्वविद्यालय, ओहियो विश्वविद्यालय तथा नॉर्थेस्ट ओहियो मेडिकल कॉलेज के चिकित्सा छात्रों को विषय के रूप में प्रयोग करने के लिये आमंत्रित किया गया था। परिवार अभ्यास, मनोचिकित्सा, बाल चिकित्सा तथा महिला व प्रसूति शास्त्र में विशेषज्ञता हेतु प्राथमिकता सूचित करने वाले छात्रों ने सर्जन, रेडियोलॉजिस्ट अथवा पेथोलॉजिस्ट के प्रशिक्षण की योजना बनाने वाले छात्रों की अपेक्षा सटीकता का महत्त्वपूर्ण उच्चतम स्तर प्राप्त किया। आंतरिक औषधि तथा प्लास्टिक सर्जरी के विद्यार्थियों ने भी इनके बीच का स्तर प्राप्त किया।


title: अशाब्दिक संप्रेषण

text: लोगों में अशाब्दिक संप्रेषण को भेजने तथा प्राप्त करने की क्षमता में भिन्नता होती है। अतएव, औसतन से सामान्य डिग्री तक महिलायें अशाब्दिक संप्रेषण में पुरुषों की अपेक्षा बेहतर हैं।


title: अशाब्दिक संप्रेषण

text: अशाब्दिक रूप से सम्प्रेषण की योग्यताओं का परिमाप तथा सहानुभूति अनुभव करने की क्षमता ने दिखाया है कि दोनों योग्यताऐं एक दूसरे से स्वतंत्र हैं।


title: अशाब्दिक संप्रेषण

text: ऐसे लोग जिनकों अशाब्दिक संप्रेषण में तुलनात्मक रूप से अधिक समस्या है, उनको ज्यादा चुनौतियों का सामना करना पड़ सकता है, विशेषकर पारस्परिक संबंधों में. वहां पर संसाधन मौजूद हैं जो विशेष रूप से इन्हीं लोगों के लिए हैं तथा उन्हें अन्य लोगों की तरह आसानी से सूचनाओं को समझने में सहायता दी जाती है। विशिष्ट लोगों का समूह जो इन चुनौतियों का सामना करता है, वे एस्पर्गर सिन्ड्रोम सहित आटिस्म स्पेक्ट्रम डिसऑर्डर से ग्रेसित होता है।


title: चौलाई

text: चौलाई (अंग्रेज़ी : आमारान्थूस्), पौधों की एक जाति है जो पूरे विश्व में पायी जाती है। अब तक इसकी लगभग ६० प्रजातियां पाई व पहचानी गई हैं, जिनके पुष्प पर्पल एवं लाल से सुनहरे होते हैं। गर्मी और बरसात के मौसम के लिए चौलाई बहुत ही उपयोगी पत्तेदार सब्जी होती है। अधिकांश साग और पत्तेदार सब्जियां शित ऋतु में उगाई जाती हैं, किन्तु चौलाई को गर्मी और वर्षा दोनों ऋतुओं में उगाया जा सकता है। इसे अर्ध-शुष्क वातावरण में भी उगाया जा सकता है पर गर्म वातावरण में अधिक उपज मिलती है। इसकी खेती के लिए बिना कंकड़-पत्थर वाली मिट्टी सहित रेतीली दोमट भूमि उपयुक्त रहती है। इसकी खेती सीमांत भूमियों में भी की जा सकती है।


title: चौलाई

text: चौलाई का सेवन भाजी व साग (लाल साग) के रूप में किया जाता है जो विटामिन सी से भरपूर होता है। इसमें अनेकों औषधीय गुण होते हैं, इसलिए आयुर्वेद में चौलाई को अनेक रोगों में उपयोगी बताया गया है। सबसे बड़ा गुण सभी प्रकार के विषों का निवारण करना है, इसलिए इसे विषदन भी कहा जाता है। इसमें सोना धातु पाया जाता है जो किसी और साग-सब्जियों में नहीं पाया जाता। औषधि के रूप में चौलाई के पंचाग यानि पांचों अंग- जड, डंठल, पत्ते, फल, फूल काम में लाए जाते हैं। इसकी डंडियों, पत्तियों में प्रोटीन, खनिज, विटामिन ए, सी प्रचुर मात्रा में मिलते है। लाल साग यानि चौलाई का साग एनीमिया में बहुत लाभदायक होता है। चौलाई पेट के रोगों के लिए भी गुणकारी होती है क्योंकि इसमें रेशे, क्षार द्रव्य होते हैं जो आंतों में चिपके हुए मल को निकालकर उसे बाहर धकेलने में मदद करते हैं जिससे पेट साफ होता है, कब्ज दूर होता है, पाचन संस्थान को शक्ति मिलती है। छोटे बच्चों के कब्ज़ में चौलाई का औषधि रूप में दो-तीन चम्मच रस लाभदायक होता है। प्रसव के बाद दूध पिलाने वाली माताओं के लिए भी यह उपयोगी होता है। यदि दूध की कमी हो तो भी चौलाई के साग का सेवन लाभदायक होता है। इसकी जड़ को पीसकर चावल के माड़ (पसावन) में डालकर, शहद मिलाकर पीने से श्वेत प्रदर रोग ठीक होता है। जिन स्त्रियों को बार-बार गर्भपात होता है, उनके लिए चौलाई साग का सेवन लाभकारी है।


title: चौलाई

text: अनेक प्रकार के विष जैसे चूहे, बिच्छू, संखिया, आदि का विष चढ गया हो तो चौलाई का रस या जड़ के क्वाथ में काली मिर्च डालकर पीने से विष दूर हो जाता है। चौलाई का नित्य सेवन करने से अनेक विकार दूर होते हैं।


title: चौलाई

text: इस किस्म को भारतीय कृषि अनुसंधान संस्थान, नई दिल्ली द्वारा विकसित किया गया है। इसके पौधे सीधे बढ़वार वाले तथा छोटे आकार के होते है, पत्तियाँ छोटी तथा हरे रंग की होती है। यह किस्म वसंत तथा बरसात में उगाने के लिए उपयुक्त किस्म है।


title: चौलाई

text: इस किस्म को भी भारतीय कृषि अनुसंधान संस्थान द्वारा विकसित किया गया है। इसकी पत्तियाँ बङी तथा हरे रंग की होती है और तने मोटे, मुलायम एवं हरे रंग के होते हैं। यह ग्रीष्म ऋतु में उगाने के लिए उपयुक्त किस्म है।


title: चौलाई

text: इसकी पत्तियाँ हरे रंग की काफी बड़ी, ६-८ सेमी० लम्बी और ४-६ सेमी० चौङई होती है तथा डंठल ३-४ सेमी० लम्बा होता है। इसका तना हरा और मुलायम होता है। यह ग्रीष्म ऋतु में उगाने के लिए बहुत उपयुक्त किस्म है।


title: चौलाई

text: इस किस्म को भी भारतीय कृषि अनुसंधान संस्थान द्वारा ही विकसित किया गया है। इसकी पत्तियाँ लाल रंग की काफी बङी लगभग ७.५ सेमी० लम्बी और ६.५ सेमी० चौङी होती हैं। इसकी पत्तियों के डंठल की लम्बाई ४ सेमी० होती है। इसका तना भी गहरे लाल रंग का होता है तथा तना और पत्ती का अनुपात १:५ का होता है।


title: चौलाई

text: यह बरसात के मौसम में उगाने के लिए उपयुक्त किस्म है। इसकी पत्तियाँ मुलायम हरे रंग की तथा चौङी होती है और पत्ती के डंठल की लम्बाई ५-६.५ सेमी० होती है।


title: चौलाई

text: यह बरसात के मौसम में उगाने के लिए उपयुक्त किस्म होती है। इसकी पत्तियाँ मुलायम हरे तथा लाल रंग की तथा चौङी होती है और पत्ती के डंठल की लम्बाई ५-६.५ सेमी० होती है। इसका फूल बहुत सुंदर होता है और इसे सजावट के रूप में गमलों में भि लगाया जा सकता है।


title: कैलाशनाथ मंदिर, कांचीपुरम

text: कैलाशनाथ मंदिर, कांचीपुरम में स्थित एक हिन्दू मंदिर है। यह शहर के पश्चिम दिशा में स्थित यह मंदिर कांचीपुरम का सबसे प्राचीन और दक्षिण भारत के सबसे शानदार मंदिरों में एक है। इस मंदिर को आठवीं शताब्दी में पल्लव वंश के राजा नरसिंहवर्मन द्वितीय (राजसिंह) ने अपनी पत्नी की प्रार्थना पर बनवाया था। मंदिर के अग्रभाग का निर्माण राजा के पुत्र महेन्द्र वर्मन तृतीय के करवाया था। मंदिर में देवी पार्वती और शिव की नृत्य प्रतियोगिता को दर्शाया गया है। यह द्रविडशैली का मंदिर है


title: कैलाशनाथ मंदिर, कांचीपुरम

text: कांची के कैलाश मंदिर निर्माण नरसिंहवर्मन द्वितीय ने कराया था। मगर महेन्द्रवर्मन तृतीय ने बाद में मंदिर के अग्र भाग पर एक शिव मंदिर का निर्माण करवाया थ।


title: नरगिस (अभिनेत्री)

text: नरगिस दत्त (१ जून १९२८ – ३ मई १९८१), जन्म नाम फ़ातिमा रशिद लेकिन बाद में नाम परिवर्तित कर दिया गया था। इनका जन्म कोलकाता ,पश्चिम बंगाल में हुआ था।ये एक भारतीय सिनेमा की प्रसिद्ध अभिनेत्री थीं जिन्होंने हिन्दी फ़िल्म अभिनेता सुनील दत्त से शादी की थी। इन्होंने अपने फ़िल्मी सफर की शुरुआत बचपन "तलाश-ए-हक़" (१९३५) में ही कर दी थी लेकिन इन्होंने एक्टिंग करनी १९४२ में तमन्ना फ़िल्म से शुरू की थी।


title: नरगिस (अभिनेत्री)

text: १९५७ की मदर इंडिया फ़िल्म के लिए इनको "एकेडमी अवॉर्ड" के लिए नामांकित किया गया था साथ ही इस फ़िल्म के लिए इन्हें "सबसे अच्छी फ़िल्म अभिनेत्री" का फिल्मफेयर पुरस्कार भी दिया गया था।


title: नरगिस (अभिनेत्री)

text: इसके बाद इन्हें १९६७ में बनी "रात और दिन" फ़िल्म के लिए राष्ट्रीय फ़िल्म पुरस्कार से सम्मानित की गई थीं।


title: नरगिस (अभिनेत्री)

text: इनका निधन 1981 में अग्नाशय कैंसर की वजह से हो गया था। इनके निधन से कुछ ही वर्षों पूर्व पुत्र संजय दत्त ने भारतीय सिनेमा में कदम रखा था। इनके निधन से ही तीन दिन बाद संजय


title: फ्रिडेल-क्राफ्ट्स अभिक्रिया

text: फ्रिडेल-क्राफ्ट्स अभिक्रियाएँ ('Friedel-Crafts reactions) कार्बनिक अभिक्रियाओं का एक समूह है जिसका आविष्कार चार्ल्स फ्रिडेल (Charles Friedel) और जेम्स क्राफ्ट्स (James Crafts) ने सन् १८७७ में किया था। वस्तुत: ये अभिक्रियाएँ ब्रेज़ीन वलय में एक या एक से अधिक हाइड्रोजन परमाणुओं को ऐल्किल (alkyl) या ऐसिल (acyl) समूहों द्वारा प्रतिस्थापित करने की विधियाँ हैं। इन अभिक्रियाएं मुख्य रूप से दो प्रकार की हैं - एल्काइलीकरण अभिक्रियाएं (alkylation reactions) तथा एसीलीकरण ([acylation) अभिक्रियाएँ। इन अभिक्रियाओं का सामान्य अभिक्रिया प्रक्रिया नीचे दर्शायी गयी है-


title: फ्रिडेल-क्राफ्ट्स अभिक्रिया

text: (1) ऐरोमेटिक यौगिक - इसका ऐल्काइलीकरण करना होता है, जिसमें हाइड्रोकार्बन या उनके हैलोजन, हाइड्रॉक्सी, ऐमिनो आदि व्युत्पन्न हो सकते हैं। विषम चक्रीय यौगिकों का भी ऐल्काइलीकरण किया जा सकता है।


title: फ्रिडेल-क्राफ्ट्स अभिक्रिया

text: (2) ऐल्काइलीकारक (alkylating agent) - यह ऐल्किल केलाइड, ऐलिफ़ैटिक ऐल्कोहल, ऐलकीन या चक्रीय ऐलकेन (cycloparagffin) हो सकते हैं।


title: फ्रिडेल-क्राफ्ट्स अभिक्रिया

text: (3) उत्प्रेरक (catalyst) - इस अभिक्रिया का सबसे उत्तम उत्प्रेरक निर्जल ऐल्यूमीनियम क्लोराइड है, परंतु इसके अतिरिक्तजिंक, टिन के क्लोराइड, बोरन ट्राइफ्लोराइड, हाइड्रोक्लोरिक अम्ल, सल्फ्यूरिक अम्ल तथा फॉस्फरिक अम्ल का उपयोग भी किया जा सकता है।


title: फ्रिडेल-क्राफ्ट्स अभिक्रिया

text: (3) विलायक - यदि अभिकारक द्रव रूप में है, तो विलायक की आवश्यकता नहीं पड़ती, परंतु ठोस रूप के यौगिकों (जैसे नैफ्थेलीन) के साथ प्रयोग करने के लिए विलायक की आवश्यकता होती है। नाइट्रोबेंज़ीन, कार्बन डाइसल्फाइड, पेट्रोलियम ईथर अच्छे विलायक हैं।


title: फ्रिडेल-क्राफ्ट्स अभिक्रिया

text: (4) ऐल्किन समूहों का समावयवीकरण - इस क्रिया के अंतर्गत प्राथमिक ऐल्किल हैलाइड द्वितीयक में तथा द्वितीयक तृतीयक में परिवर्तित हो जाते हैं, अत: चाहे प्रोपाइल क्लोराइड लें या आइसोप्रोपाइल क्लोराइड, इन क्रियाओं के फलस्वरूप आइसोप्रोपाइल बेंज़ीन ही प्राप्त होगा।


title: फ्रिडेल-क्राफ्ट्स अभिक्रिया

text: (5) बेंज़ीन चक्र में ऑर्थो या पैरा अभिस्थापन करानेवाले समूहों की उपस्थिति में अभिक्रिया अधिक अच्छे प्रकार से होती है तथा मेटा अभिस्थापन करानेवाले समूहों की उपस्थिति में यह कम वेग से होती है, या बिलकुल ही अवरुद्ध हो जाती है।


title: फ्रिडेल-क्राफ्ट्स अभिक्रिया

text: यदि प्रक्रिया को सरल रूप में देखा जाय तो इसके पहले चरण में क्लोरीन परमाणु विलग होकर एसिल (acyl) कैटायन (cation) बनाता है।


title: फ्रिडेल-क्राफ्ट्स अभिक्रिया

text: इन अभिक्रियाओं में ऐरोमैटिक हाइड्रोकार्बनों के अनेक व्युत्पन्न तथा द्विक्षारक अम्लों के भी व्युत्पन्न लिए जा सकते हैं, जिसके फलस्वरूप अनेक यौगिकों का संश्लेषण हो सकता है।


title: पृथ्वी के ताप कटिबन्ध

text: पृथ्वी को अनेक आधारों पर अलग-अलग क्षेत्रों में बाँटा जा सकता है (जलवायु, आर्थिक विकास, धर्म आदि)। औसत वार्षिक तापमान के आधार पर मोटे-तौर पर पृथ्वी को पाँच क्षेत्रों में बाँटा गया है। ये क्षेत्र भूमध्य रेखा से दूरी के अनुसार बाँटे जाते हैं। पृथ्वी के विभिन्न क्षेत्रों में सूरज की किरणे कितनी लम्बवत गिरती हैं, यह उस स्थान की भूमध्य रेखा से दूरी पर निर्भर करता है। पृथ्वी के ये पाँच ताप कटिबन्ध निम्नलिखित हैं-


title: योग निद्रा

text: योगनिद्रा का अर्थ है - आध्यात्मिक नींद। यह वह नींद है, जिसमें जागते हुए सोना है। सोने व जागने के बीच की स्थिति है योग निद्रा। इसे स्वप्न और जागरण के बीच ही स्थिति मान सकते हैं। यह झपकी जैसा है या कहें कि अर्धचेतन जैसा है। देवता इसी निद्रा में सोते हैं।


title: योग निद्रा

text: ईश्वर का अनासक्त भाव से संसार की रचना, पालन और संहार का कार्य योग निद्रा कहा जाता है। मनुष्य के सन्दर्भ में अनासक्त हो संसार में व्यवहार करना योग निद्रा है।


title: योग निद्रा

text: योगनिद्रा लें और दिनभर तरोताजा रहें। प्रारंभ में यह किसी योग विशेषज्ञ से सीखकर करें तो अधिक लाभ होगा। योगनिद्रा द्वारा शरीर व मस्तिष्क स्वस्थ रहते हैं। यह नींद की कमी को भी पूरा कर देती है। इससे थकान, तनाव व अवसाद भी दूर हो जाता है। राज योग में भी इसे प्रत्याहार कहा जाता है। जब मन इन्द्रियों से विमुख हो जाता है।


title: योग निद्रा

text: प्रत्याहार की सफलता एकाग्रता लाती है। योगनिद्रा में सोना नहीं है। योगनिद्रा द्वारा मनुष्य से अच्छे काम भी कराए जा सकते हैं। बुरी आदतें भी इससे छूट जाती हैं। योगनिद्रा का प्रयोग रक्तचाप, मधुमेह, हृदय रोग, सिरदर्द, तनाव, पेट में घाव, दमे की बीमारी, गर्दन दर्द, कमर दर्द, घुटनों, जोड़ों का दर्द, साइटिका, अनिद्रा, अवसाद और अन्य मनोवैज्ञानिक बीमारियों, स्त्री रोग में प्रसवकाल की पीड़ा में बहुत ही लाभदायक है।


title: योग निद्रा

text: योगनिद्रा का संकल्प प्रयोग पशुओं पर भी किया जा सकता है। खिलाड़ी भी मैदान में खेलों में विजय प्राप्त करने के लिए योगनिद्रा लेते हैं। योगनिद्रा 10 से 45 मिनट तक की जा सकती है।


title: योग निद्रा

text: योगनिद्रा प्रारंभ कर रहे हैं तो ध्यान रखें खुली जगह का चयन किया जाए। यदि किसी बंद कमरे में करते हैं तो उसके दरवाजे, खिड़की खुले रहना चाहिए। ढीले कपड़े पहनकर शवासन करें। जमीन पर दरी बिछाकर उस पर एक कंबल बिछाएं।


title: योग निद्रा

text: शरीर को हिलाना नहीं है, नींद नहीं निकालना, यह एक मनोवैज्ञानिक नींद है, विचारों से जूझना नहीं है। अपने शरीर व मन-मस्तिष्क को शिथिल कर दीजिए। सिर से पाँव तक पूरे शरीर को शिथिल कर दीजिए। पूरी साँस लेना व छोड़ना है।


title: योग निद्रा

text: अब कल्पना करें कि आप समुद्र के किनारे लेटकर योगनिद्रा कर रहे हैं। आप के हाथ, पाँव, पेट, गर्दन, आँखें सब शिथिल हो गए हैं। अपने आप से कहें कि मैं योगनिद्रा का अभ्यास करने जा रहा हूँ।


title: योग निद्रा

text: योगनिद्रा में अच्छे कार्यों के लिए संकल्प लिया जाता है। बुरी आदतें छुड़ाने के लिए भी संकल्प ले सकते हैं। योगनिद्रा में किया गया संकल्प बहुत ही शक्तिशाली होता है। अब लेटे-लेटे पांच बार पूरी साँस लें व छोड़ें। इसमें पेट व छाती चलेगी। पेट ऊपर-नीचे होगा। अब अपने इष्टदेव का ध्यान करें और मन में संकल्प 3 बार बोलें।


title: योग निद्रा

text: अब अपने मन को शरीर के विभिन्न अंगों (76 अंगों) पर ले जाइए और उन्हें शिथिल व तनाव रहित होने का निर्देश दें। अपने मन को दाहिने पैर के अंगूठे पर ले जाइए। पाँव की सभी उँगलियां कम से कम पाँव का तलवा, एड़ी, पिण्डली, घुटना, जांध, नितंब, कमर, कंधा शिथिल होता जा रहा है। इसी तरह बाया पैर भी शिथिल करें। सहज साँस लें व छोड़ें। इससे समुद्र की शुद्ध वायु आपके शरीर में आ रही है व गंदी वायु बाहर जा रही है।


title: योग निद्रा

text: कल्पना करें कि धरती माता ने आपके शरीर को गोद में उठाया हुआ है। अब मन को अपने दाहिने हाथ के अंगूठे, सभी उंगलियों पर ले जाइए। कलाई, कोहनी, भुजा व कंधे पर ले जाइए। इसी प्रकार अपने मन को बाएं हाथ पर ले जाएं। दाहिना पेट, पेट के अंदर की आंतें, जिगर, अग्नाशय दाएं व बाएं फेफड़े, हृदय व समस्त अंग शिथिल हो गए हैं।


title: योग निद्रा

text: हृदय के यहाँ देखिए हृदय की धड़कन सामान्य हो गई है। ठुड्डी, गर्दन, होठ, गाल, नाक, आँख, कान, कपाल सभी शिथिल हो गए हैं। अंदर ही अंदर देखिए आप तनाव रहित हो रहे हैं। सिर से पाँव तक आप शिथिल हो गए हैं। ऑक्सीजन अंदर आ रही है। कार्बन डाई-ऑक्साइड बाहर जा रही है। आपके शरीर की बीमारी बाहर जा रही है। अपने विचारों को तटस्थ होकर देखते जाइए।


title: योग निद्रा

text: अब अपनी कल्पना में गुलाब के फूल को देखिए। चंपा के फूल को देखिए। पूर्णिमा के चँद्रमा को देखिए आकाश में तारों को देखिए। उगते हुए सूरज को देखिए। बहते हुए झरने को देखिए। तालाब में कमल को देखिए। समुद्र की शुद्ध वायु आपके शरीर में जा रही है और बीमारी व तनाव बाहर जा रहा है। इससे आप स्वस्थ हो रहे हैं। आप तरोताजा हो रहे हैं।


title: योग निद्रा

text: सामने देखिए समुद्र में एक जहाज खड़ा है। जहाज के अंदर जलती हुई मोमबत्ती को देखिए। जहाज में दूसरी तरफ एक लालटेन जल रहा है उस जलती हुई लौ को देखिए। सामने देखिए खूब जोरों की बरसात हो रही है। बिजली चमक रही है, चमकती हुई बिजली को देखिए। बादल गरज रहे हैं। गरजते हुए बादल की आवाज सुनिए। नाक के आगे देखिए। ऑक्सीजन आपके शरीर में जा रही है। कार्बन डाई ऑक्साइड बाहर जा रही है।


title: योग निद्रा

text: अपने मन को दोनों भौहों के बीच में लाएँ व योगनिद्रा समाप्त करने के पहले अपने आराध्य का ध्यान कर व अपने संकल्प को 3 बार अंदर ही अंदर दोहराए। लेटे ही लेटे बंद आँखों में तीन बार ओऽम् का उच्चारण करिए। फिर दोनों हथेलियों को गरम करके आँखों पर लगाएँ व पाँच बार सहज साँस लीजिए। अब अंदर ही अंदर देखिए आपका शरीर, मन व मस्तिष्क तनाव रहित हो गया है।


title: 2021 आईसीसी पुरुष टी20 विश्व कप

text: 2021 आईसीसी पुरुष टी20 विश्व कप सातवां आईसीसी पुरुष टी20 विश्व कप टूर्नामेंट था, जिसमें 17 अक्टूबर से 14 नवंबर 2021 तक संयुक्त अरब अमीरात और ओमान में खेले गए मैच थे। वेस्ट इंडीज मौजूदा चैंपियन थे, लेकिन अंततः सुपर 12 चरण में समाप्त हो गए थे।


title: 2021 आईसीसी पुरुष टी20 विश्व कप

text: मूल रूप से यह आयोजन 18 अक्टूबर से 15 नवंबर 2020 तक ऑस्ट्रेलिया में आयोजित होने वाला था, लेकिन जुलाई 2020 में, अंतर्राष्ट्रीय क्रिकेट परिषद (आईसीसी) ने पुष्टि की कि इस टूर्नामेंट को कोविड-19 महामारी के कारण स्थगित कर दिया गया था। अगस्त 2020 में, आईसीसी ने पुष्टि की कि भारत 2021 टूर्नामेंट की मेजबानी करेगा, जिसमें ऑस्ट्रेलिया को 2022 टूर्नामेंट के लिए मेजबान के रूप में नामित किया जाएगा। हालाँकि, जून 2021 में, आईसीसी ने घोषणा की कि भारत में कोविड-19 महामारी की स्थिति और देश में महामारी की संभावित तीसरी लहर पर बढ़ती चिंताओं के कारण टूर्नामेंट को संयुक्त अरब अमीरात में स्थानांतरित कर दिया गया था। टूर्नामेंट 17 अक्टूबर 2021 को शुरू हुआ, टूर्नामेंट का फाइनल 14 नवंबर 2021 को होगा। टूर्नामेंट के शुरुआती दौर यूएई और ओमान में खेले गए।


title: 2021 आईसीसी पुरुष टी20 विश्व कप

text: सेमीफाइनल में इंग्लैंड को पांच विकेट से हराकर न्यूजीलैंड फाइनल में पहुंचने वाली पहली टीम बन गई। यह पहली बार था जब न्यूजीलैंड ने टी20 विश्व कप फाइनल के लिए क्वालीफाई किया था। वे फाइनल में ऑस्ट्रेलिया से जुड़े थे, जिन्होंने दूसरे सेमीफाइनल में पाकिस्तान को पांच विकेट से हराया था। 2010 टूर्नामेंट के फाइनल में पहुंचने के बाद, यह दूसरी बार था जब ऑस्ट्रेलिया ने टी20 विश्व कप के फाइनल के लिए क्वालीफाई किया था। फाइनल में ऑस्ट्रेलिया ने न्यूजीलैंड को आठ विकेट से हराकर अपना पहला टी20 विश्व कप जीता। मिशेल मार्श को प्लेयर ऑफ द मैच चुना गया, डेविड वार्नर को प्लेयर ऑफ द टूर्नामेंट चुना गया।


title: 2021 आईसीसी पुरुष टी20 विश्व कप

text: अप्रैल 2020 में, आईसीसी ने पुष्टि की कि कोविड-19 महामारी के बावजूद, टूर्नामेंट को अभी भी निर्धारित कार्यक्रम के अनुसार आगे बढ़ने की योजना थी। हालाँकि, अगले महीने आईसीसी के एक वरिष्ठ अधिकारी ने कहा कि 2020 में टूर्नामेंट की मेजबानी करना "बहुत बड़ा जोखिम" होगा, आईसीसी ने यह भी कहा कि टूर्नामेंट को स्थगित करने की रिपोर्ट गलत थी, जिसमें कई आकस्मिक योजनाओं को देखा जा रहा था। टूर्नामेंट पर एक निर्णय मूल रूप से 10 जून 2020 को आईसीसी की बैठक तक स्थगित कर दिया गया था, एक और घोषणा जुलाई 2020 में होने वाली है। जून 2020 में, क्रिकेट ऑस्ट्रेलिया के अध्यक्ष अर्ल एडिंग्स ने कहा कि यह "असंभव" और "अवास्तविक" था कि टूर्नामेंट ऑस्ट्रेलिया में निर्धारित कार्यक्रम के अनुसार होगा। एडिंग्स ने यह भी सुझाव दिया कि ऑस्ट्रेलिया अक्टूबर 2021 में इस आयोजन की मेजबानी कर सकता है, और भारत एक साल बाद 2022 में टूर्नामेंट का मंचन करेगा। आईसीसी ने अगले महिला वनडे विश्व कप के आसपास खेले जाने वाले टूर्नामेंट को आगे बढ़ाने पर भी विचार किया, जो मूल रूप से फरवरी 2021 में न्यूजीलैंड में होने वाला था।


title: 2021 आईसीसी पुरुष टी20 विश्व कप

text: आधिकारिक स्थगन से एक महीने पहले, ऑस्ट्रेलियाई संघीय पर्यटन मंत्री साइमन बर्मिंघम ने घोषणा की कि ऑस्ट्रेलियाई सरकार को उम्मीद है कि 2021 तक देश की सीमाओं को अंतरराष्ट्रीय यात्रा के लिए बंद कर दिया जाएगा। आईसीसी ने यह भी पुष्टि की कि ऑस्ट्रेलिया या भारत, जो मूल रूप से क्रमशः 2020 और 2021 में होने वाले टूर्नामेंट के लिए मेजबान है, इस टूर्नामेंट की मेजबानी करेगा। अगस्त 2020 में, आईसीसी ने पुष्टि की कि भारत को 2021 टूर्नामेंट की मेजबानी करने की उम्मीद है, ऑस्ट्रेलिया को 2022 टूर्नामेंट की उम्मीद है। उसी महीने, आईसीसी ने पुष्टि की कि श्रीलंका और संयुक्त अरब अमीरात को टूर्नामेंट के लिए बैक-अप स्थल के रूप में माना जा रहा है। अप्रैल 2021 में, आईसीसी के सीईओ ज्योफ एलार्डिस ने पुष्टि की कि यदि भारत महामारी के कारण टूर्नामेंट की मेजबानी करने में असमर्थ था, तो बैक-अप योजनाएँ अभी भी लागू थीं। बाद में उसी महीने, भारतीय क्रिकेट कंट्रोल बोर्ड (बीसीसीआई) के धीरज मल्होत्रा ने पुष्टि की कि अगर भारत में महामारी लगातार बढ़ती रही तो संयुक्त अरब अमीरात को एक आकस्मिकता के रूप में इस्तेमाल किया जाएगा। बीसीसीआई ओमान के साथ टूर्नामेंट के संभावित सह-मेजबान के रूप में भी बातचीत कर रहा था। 1 जून 2021 को, आईसीसी ने बीसीसीआई को टूर्नामेंट कहाँ खेला जाएगा, इस पर निर्णय लेने के लिए 28 जून 2021 की समय सीमा दी। टूर्नामेंट के वास्तविक स्थान के बावजूद, आईसीसी ने भी पुष्टि की कि बीसीसीआई प्रतियोगिता के मेजबान के रूप में रहेगा। बाद में, आईसीसी ने पुष्टि की कि टूर्नामेंट को संयुक्त अरब अमीरात और ओमान में स्थानांतरित कर दिया गया है। यह पहली बार संयुक्त अरब अमीरात और ओमान दोनों के लिए एक वैश्विक आईसीसी आयोजन की मेजबानी कर रहा था, और यह भी पहला अवसर था कि क्रिकेट विश्व कप पूरी तरह से टेस्ट खेलने वाले देशों के बाहर आयोजित किया जा रहा था।


title: 2021 आईसीसी पुरुष टी20 विश्व कप

text: टूर्नामेंट की शुरुआत से दो हफ्ते से भी कम समय पहले ओमान चक्रवात शाहीन से प्रभावित था, जो अल-अमरात में टूर्नामेंट स्थल के उत्तर में केवल कुछ मील की दूरी पर था। ओमान क्रिकेट के चेयरमैन पंकज खिमजी ने कहा कि "हम वस्तुतः सफाया होने के इतने करीब थे [...] अगर यह इस क्षेत्र में यहाँ हुआ होता, तो मैं विश्व कप को अलविदा कह देता"।


title: 2021 आईसीसी पुरुष टी20 विश्व कप

text: 31 दिसंबर 2018 तक, मेजबान भारत के साथ शीर्ष नौ आईसीसी पूर्ण सदस्य, 2021 टूर्नामेंट के लिए सीधे योग्यता प्राप्त कर चुके हैं। उन दस टीमों में से शीर्ष आठ टीमों ने टूर्नामेंट के सुपर 12 चरण के लिए क्वालीफाई किया। प्रतियोगिता के ग्रुप चरण में रखे जाने के बजाय श्रीलंका और बांग्लादेश सुपर 12 के लिए क्वालीफाई नहीं कर पाए। वे उन छह टीमों में शामिल हुए जिन्होंने 2019 आईसीसी टी20 विश्व कप क्वालीफायर के माध्यम से टूर्नामेंट के लिए क्वालीफाई किया था। आईसीसी पुरुष टी20आई टीम रैंकिंग में टीमों में से, संयुक्त अरब अमीरात और नेपाल केवल क्षेत्रीय प्रतियोगिताओं के माध्यम से क्वालीफाई कर सकते हैं। ग्रुप चरण से शीर्ष चार टीमों ने सुपर 12 में प्रवेश किया।


title: 2021 आईसीसी पुरुष टी20 विश्व कप

text: पापुआ न्यू गिनी क्वालीफायर के माध्यम से अपनी स्थिति को सुरक्षित करने वाली पहली टीम थी, उन्होंने टूर्नामेंट के ग्रुप ए को जीतने के बाद, नेट रन रेट पर नीदरलैंड से ऊपर खत्म किया। यह पहली बार था जब पापुआ न्यू गिनी ने किसी भी प्रारूप में विश्व कप के लिए क्वालीफाई किया था। ग्रुप बी जीतने के बाद आयरलैंड इस रूट से क्वालीफाई करने वाली दूसरी टीम बन गई, वह भी नेट रन रेट पर।


title: 2021 आईसीसी पुरुष टी20 विश्व कप

text: प्लेऑफ़ में पहले मैच में, नीदरलैंड ने टी 20 विश्व कप के लिए क्वालीफाई किया, जब उन्होंने संयुक्त अरब अमीरात को आठ विकेट से हराया, जब यूएई ने अपनी पारी में केवल 80 रन बनाए। दूसरे क्वालीफायर मैच में नामीबिया ने ओमान को 54 रनों से हराकर अपने पहले टी20 विश्व कप में प्रवेश किया। तीसरे क्वालीफायर में स्कॉटलैंड ने मेजबान संयुक्त अरब अमीरात को 90 रन से हराकर टी20 विश्व कप में अपनी जगह पक्की कर ली है। ओमान टी20 विश्व कप के लिए क्वालीफाई करने वाली अंतिम टीम बन गई, जब उसने आखिरी प्लेऑफ़ मैच में हांगकांग को 12 रनों से हराया।


title: 2021 आईसीसी पुरुष टी20 विश्व कप

text: अगस्त 2021 में, जब से अफगानिस्तान को तालिबान के नियंत्रण में लाया गया था, तब से टूर्नामेंट में अफगानिस्तान क्रिकेट टीम की भागीदारी पर चिंता और संदेह व्यक्त किया गया था। अफगानिस्तान के टीम मीडिया मैनेजर हिकमत हसन ने पुष्टि की कि देश में राजनीतिक उथल-पुथल के बावजूद अफगानिस्तान टी20 विश्व कप में खेलेगा। टूर्नामेंट की शुरुआत से पहले 6 अक्टूबर 2021 को अफगानिस्तान की टीम एक प्रशिक्षण शिविर के लिए दोहा, कतर की यात्रा करते हुए काबुल से रवाना हुई।


title: 2021 आईसीसी पुरुष टी20 विश्व कप

text: 7 अक्टूबर 2021 को, आईसीसी ने टूर्नामेंट के लिए मैच रेफरी और ऑन-फील्ड अंपायरों को नामित किया। भारत और न्यूजीलैंड के बीच सुपर 12 मैच के लिए, टूर्नामेंट के जैव सुरक्षित बुलबुला को तोड़ने के लिए गफ को छह दिनों के लिए निलंबित किए जाने के बाद, अंपायर माइकल गफ को मराइस इरास्मस द्वारा प्रतिस्थापित किया गया था। 3 नवंबर 2021 को, आईसीसी ने पुष्टि की कि गफ टूर्नामेंट में आगे के किसी भी मैच में अंपायरिंग नहीं करेंगे। 9 नवंबर 2021 को, मैच अधिकारियों को सेमीफाइनल मैचों के लिए पुष्टि की गई, फाइनल के लिए अधिकारियों की पुष्टि 12 नवंबर 2021 को हुई।


title: 2021 आईसीसी पुरुष टी20 विश्व कप

text: प्रत्येक टीम ने 10 अक्टूबर 2021 से पहले 15 खिलाड़ियों की एक टीम का चयन किया। प्रत्येक टीम कोविड-19 के संबंध में, यदि आवश्यक हो, तो अधिकतम सात अतिरिक्त खिलाड़ियों का चयन करने में सक्षम थी। 10 अगस्त 2021 को, न्यूजीलैंड टूर्नामेंट के लिए अपनी टीम की घोषणा करने वाली पहली टीम थी। सभी टीमों ने 12 सितंबर 2021 तक अपने प्रारंभिक दस्तों की घोषणा की।


title: 2021 आईसीसी पुरुष टी20 विश्व कप

text: कुल 45 मैचों के साथ टी20 वर्ल्ड कप में दो राउंड होंगे। राउंड 1 में आठ टीमें (बांग्लादेश, श्रीलंका, आयरलैंड, नीदरलैंड, स्कॉटलैंड, नामीबिया, ओमान और पापुआ न्यू गिनी) हैं, जिसमें से शीर्ष चार टीमें सुपर 12 में खेलेगी। 24 अक्टूबर 2021 से शुरू होने वाले सुपर 12 में राउंड 1 की चार टीमें और शीर्ष आठ रैंकिंग वाली टी20आई टीमों के बीच 30 मैच खेलें जायेंगे। इन टीमों को छह-छह के दो समूहों में बांटा जाएगा। इसके बाद दो सेमीफाइनल और फिर फाइनल होगा। 16 जुलाई 2021 को, आईसीसी ने टूर्नामेंट के लिए समूहों की पुष्टि की, जो 20 मार्च 2021 तक टीमों की रैंकिंग पर तय किए गए थे। 17 अगस्त 2021 को, आईसीसी ने फर्स्ट राउंड और सुपर 12 के लिए कार्यक्रम की पुष्टि की।


title: 2021 आईसीसी पुरुष टी20 विश्व कप

text: आईसीसी ने अपनी वेबसाइट पर टूर्नामेंट के लिए सभी आधिकारिक प्रसारकों को नामित किया, जिसमें टेलीविजन कवरेज पर विवरण, इन-मैच क्लिप और हाइलाइट्स के लिए डिजिटल सामग्री और ऑडियो लिस्टिंग शामिल हैं।


title: 2021 आईसीसी पुरुष टी20 विश्व कप

text: 17 अप्रैल 2021 को, बीसीसीआई ने उन शहरों के नाम का प्रस्ताव रखा जो मैचों की मेजबानी करने वाले हैं। अहमदाबाद के साथ, बैंगलोर, चेन्नई, धर्मशाला, हैदराबाद, कोलकाता, लखनऊ, मुंबई और नई दिल्ली वे स्थान थे जिन्होंने फाइनल दौर की मेजबानी की थी। 18 अप्रैल 2021 को, यह घोषणा की गई थी कि पाकिस्तान अपने दो ग्रुप मैच दिल्ली में खेलेगा, जबकि मुंबई और कोलकाता सेमीफाइनल की मेजबानी करेगा। 28 जून 2021 को, बीसीसीआई के अध्यक्ष सौरव गांगुली ने पुष्टि की कि देश में कोविड-19 स्थिति के कारण बोर्ड ने आधिकारिक तौर पर आईसीसी को भारत से संयुक्त अरब अमीरात में इस आयोजन को स्थानांतरित करने के अपने निर्णय के बारे में सूचित किया है। इस आयोजन के कुछ प्रारंभिक दौर के मैच ओमान में भी होने वाले थे। 29 जून 2021 को, आईसीसी ने पुष्टि की कि टी20 विश्व कप संयुक्त अरब अमीरात और ओमान में खेला जाएगा। टूर्नामेंट चार स्थानों में हुआ: दुबई इंटरनेशनल क्रिकेट स्टेडियम, शेख जायद क्रिकेट स्टेडियम, शारजाह क्रिकेट स्टेडियम और ओमान क्रिकेट अकादमी ग्राउंड। जुलाई 2021 के दौरान, अबू धाबी में टॉलरेंस ओवल आईसीसी द्वारा मान्यता का इंतजार कर रहा था, जिसे टूर्नामेंट के स्थानों में से एक के रूप में भी इस्तेमाल किया जाएगा।


title: 2021 आईसीसी पुरुष टी20 विश्व कप

text: टूर्नामेंट में अग्रणी रन-स्कोरर बाबर आजम, 303 के साथ थे। प्रमुख विकेट लेने वाले वानिंदु हसरंगा थे, जिन्होंने टी20 विश्व कप के एकल संस्करण में एक गेंदबाज द्वारा सबसे अधिक 16 आउट किए। प्रत्येक श्रेणी में शीर्ष पांच हैं:


title: 2021 आईसीसी पुरुष टी20 विश्व कप

text: 14 नवंबर 2021 को, आईसीसी ने टूर्नामेंट की अपनी टीम की घोषणा की, जिसमें डेविड वार्नर को प्लेयर ऑफ द टूर्नामेंट और बाबर आजम को टीम का कप्तान बनाया गया।


title: अक्किनेनी नागार्जुन

text: अक्किनेनी नागार्जुन (तेलुगू: అక్కినేని నాగార్జున; जन्म २९ अगस्त १९५९) एक भारतीय फिल्म अभिनेता, निर्माता, नर्तक, उद्यमी और टेलीविजन प्रस्तोता है जो मुख्यतः तेलुगू सिनेमा और टेलीविजन में काम करते है।


title: नानाजी देशमुख

text: नानाजी देशमुख (जन्म : 11अक्टूबर 1916, चंडिकादास अमृतराव देशमुख - मृत्यु : 27 फ़रवरी 2010) एक भारतीय समाजसेवी थे। वे पूर्व में भारतीय जनसंघ के नेता थे। 1977 में जब जनता पार्टी की सरकार बनी, तो उन्हें मोरारजी-मन्त्रिमण्डल में शामिल किया गया परन्तु उन्होंने यह कहकर कि 60 वर्ष से अधिक आयु के लोग सरकार से बाहर रहकर समाज सेवा का कार्य करें, मन्त्री-पद ठुकरा दिया। वे जीवन पर्यन्त दीनदयाल शोध संस्थान के अन्तर्गत चलने वाले विविध प्रकल्पों के विस्तार हेतु कार्य करते रहे। अटल बिहारी वाजपेयी सरकार ने उन्हें राज्यसभा का सदस्य मनोनीत किया। अटलजी के कार्यकाल में ही भारत सरकार ने उन्हें शिक्षा, स्वास्थ्य व ग्रामीण स्वालम्बन के क्षेत्र में अनुकरणीय योगदान के लिये पद्म विभूषण भी प्रदान किया। 2019 में उन्हें भारतरत्न से सम्मानित किया गया।


title: नानाजी देशमुख

text: नानाजी का जन्म महाराष्ट्र के हिंगोली जिले के कडोली नामक छोटे से कस्बे में ब्राह्मण परिवार में हुवा था। नानाजी का लंबा और घटनापूर्ण जीवन अभाव और संघर्षों में बीता. उन्होंने छोटी उम्र में ही अपने माता-पिता को खो दिया। मामा ने उनका लालन-पालन किया। बचपन अभावों में बीता। उनके पास शुल्क देने और पुस्तकें खरीदने तक के लिये पैसे नहीं थे किन्तु उनके अन्दर शिक्षा और ज्ञानप्राप्ति की उत्कट अभिलाषा थी। अत: इस कार्य के लिये उन्होने सब्जी बेचकर पैसे जुटाये। वे मन्दिरों में रहे और पिलानी के बिरला इंस्टीट्यूट से उन्होंने उच्च शिक्षा प्राप्त की। बाद में उन्नीस सौ तीस के दशक में वे आरएसएस में शामिल हो गये। भले ही उनका जन्म महाराष्ट्र में हुआ, लेकिन उनका कार्यक्षेत्र राजस्थान और उत्तरप्रदेश ही रहा। उनकी श्रद्धा देखकर आर.एस.एस. सरसंघचालक श्री गुरू जी ने उन्हें प्रचारक के रूप में गोरखपुर भेजा। बाद में उन्हें बड़ा दायित्व सौंपा गया और वे उत्तरप्रदेश के प्रान्त प्रचारक बने।


title: नानाजी देशमुख

text: नानाजी देशमुख लोकमान्य बाल गंगाधर तिलक के राष्ट्रवादी विचारधारा से प्रेरित हुए। तिलक से प्रेरित होकर उन्होंने समाज सेवा और सामाजिक गतिविधियों में रुचि ली. आर.एस.एस. के आदि सरसंघचालक डॉ केशव बलिराम हेडगेवार से उनके पारिवारिक सम्बन्ध थे। हेडगेवार ने नानाजी की प्रतिभा को पहचान लिया और आर.एस.एस. की शाखा में आने के लिये प्रेरित किया।


title: नानाजी देशमुख

text: 1940 में, डॉ॰ हेडगेवार जी के निधन के बाद नानाजी ने कई युवकों को महाराष्ट्र की आर.एस.एस. शाखाओं में शामिल होने के लिये प्रेरित किया। नानाजी उन लोगों में थे जिन्होंने अपना सम्पूर्ण जीवन राष्ट्र की सेवा में अर्पित करने के लिये आर.एस.एस. को दे दिया। वे प्रचारक के रूप में उत्तरप्रदेश भेजे गये। आगरा में वे पहली बार दीनदयाल उपाध्याय से मिले। बाद में वे गोरखपुर गये और लोगों को संघ की विचारधारा के बारे में बताया। गोरखपुर में अपने प्रवास के दौरान नानाजी देशमुख बड़हलगंज से 9 किलोमीटर पहले स्थित हाटा बाजार गांव में, संघ कार्य के विस्तार के लिए आये। यहां पर यहां के निवासी बाबू जंग बहादुर चंद उर्फ जंगी सन्यासी के यहां रहकर, उनको संघ का स्ववयंसेवक बनाया और इस क्षेत्र की पहली शाखा शुरू की, उनके इस राष्ट्र सेवा के कार्य में बाबा राघव दास का भी सहयोग मिलता रहा, उस समय श्री जंगी सन्यासी के बंगले पर क्षेत्र के तमाम मनीषी, संत और राष्ट्रसेवक एक जलती धूनी के पास बैठा करते थे। उस धूनी पर बैठने वालों में प्रमुख नानाजी देशमुख, बाबा राघव दास, स्वामी करपात्री जी महाराज और अन्य लोग थे यह कार्य आसान नहीं था। संघ के पास दैनिक खर्च के लिए भी पैसे नहीं होते थे। नानाजी को धर्मशालाओं में ठहरना पड़ता था और लगातार धर्मशाला बदलना भी पड़ता था, क्योंकि एक धर्मशाला में लगातार तीन दिनों से ज्यादा समय तक ठहरने नहीं दिया जाता था। अन्त में बाबा राघवदास ने उन्हें इस शर्त पर ठहरने दिया कि वे उनके लिये खाना बनाया करेंगे। तीन साल के अन्दर उनकी मेहनत रंग लायी और गोरखपुर के आसपास संघ की ढाई सौ शाखायें खुल गयीं। नानाजी ने शिक्षा पर बहुत जोर दिया। उन्होंने पहले सरस्वती शिशु मन्दिर की स्थापना गोरखपुर में की।


title: नानाजी देशमुख

text: 1947 में, आर.एस.एस. ने राष्ट्रधर्म और पाञ्चजन्य नामक दो साप्ताहिक और स्वदेश (हिन्दी समाचारपत्र) निकालने का फैसला किया। अटल बिहारी वाजपेयी को सम्पादन, दीन दयाल उपाध्याय को मार्गदर्शन और नानाजी को प्रबन्ध निदेशक की जिम्मेदारी सौंपी गयी। पैसे के अभाव में पत्र पत्रिकाओं का प्रकाशन संगठन के लिये बेहद मुश्किल कार्य था, लेकिन इससे उनके उत्साह में कमी नहीं आयी और सुदृढ राष्ट्रवादी सामाग्री के कारण इन प्रकाशनों को लोकप्रियता और पहचान मिली। 1948 में गान्धीजी की हत्या के बाद आर.एस.एस. पर प्रतिबन्ध लगा दिया गया, जिससे इन प्रकाशन कार्यों पर व्यापक असर पड़ा। फिर भी भूमिगत होकर इनका प्रकाशन कार्य जारी रहा।


title: नानाजी देशमुख

text: जब आर.एस.एस. से प्रतिबन्ध हटा तो राजनीतिक संगठन के रूप में भारतीय जनसंघ की स्थापना का फैसला हुआ। श्री गुरूजी ने नानाजी को उत्तरप्रदेश में भारतीय जन संघ के महासचिव का प्रभार लेने को कहा। नानाजी के जमीनी कार्य ने उत्तरप्रदेश में पार्टी को स्थापित करने में अहम भूमिका निभायी। 1957 तक जनसंघ ने उत्तरप्रदेश के सभी जिलों में अपनी इकाइयाँ खड़ी कर लीं। इस दौरान नानाजी ने पूरे उत्तरप्रदेश का दौरा किया जिसके परिणामस्वरूप जल्द ही भारतीय जनसंघ उत्तरप्रदेश की प्रमुख राजनीतिक शक्ति बन गयी। जनसंघ के कार्यकर्ताओं पर नानाजी की गहरी पकड़ थी। 1957 में रामपुर उत्तर प्रदेश के कार्यकर्ता राम प्रकाश सर्राफ ने जब नवाबी दबाव के बावजूद जनसंघ के उम्मीदवार को चुनाव लड़ाने का निर्णय लिया तो नाना जी ने इसकी प्रशंसा की तथा कार्यकर्ताओं का उत्साह बढ़ाया।


title: नानाजी देशमुख

text: उत्तरप्रदेश की बड़ी राजनीतिक हस्ती चन्द्रभानु गुप्त को नानाजी की वजह से तीन बार कड़ी चुनौती का सामना करना पड़ा। एक बार, राज्यसभा चुनाव में कांग्रेसी नेता और चंद्रभानु के पसंदीदा उम्मीदवार को हराने के लिए उन्होंने रणनीति बनायी। 1957 में जब गुप्त स्वयं लखनऊ से चुनाव लड़ रहे थे, तो नानाजी ने समाजवादियों के साथ गठबन्धन करके बाबू त्रिलोकी सिंह को बड़ी जीत दिलायी। 1957 में चन्द्रभानु गुप्त को दूसरी बार हार को मुँह देखना पड़ा।


title: नानाजी देशमुख

text: उत्तरप्रदेश में पंडित दीनदयाल उपाध्याय की दृष्टि, अटल बिहारी वाजपेयी के वक्तृत्व और नानाजी के संगठनात्मक कार्यों के कारण भारतीय जनसंघ महत्वपूर्ण राजनीतिक शक्ति बन गया। न सिर्फ पार्टी कार्यकर्ताओं से बल्कि विपक्षी दलों के साथ भी नानाजी के सम्बन्ध बहुत अच्छे थे। चन्द्रभानु गुप्त भी, जिन्हें नानाजी के कारण कई बार चुनावों में हार का सामना करना पड़ा था, नानाजी का दिल से सम्मान करते थे और उन्हें प्यार से नाना फड़नवीस कहा करते थे। डॉ॰ राम मनोहर लोहिया से उनके अच्छे सम्बन्धों ने भारतीय राजनीति की दशा और दिशा दोनों ही बदल दी। एक बार नानाजी ने डॉ॰ लोहिया को भारतीय जनसंघ कार्यकर्ता सम्मेलन में बुलाया, जहाँ लोहिया जी की मुलाकात दीन दयाल उपाध्याय से हुई। दोनों के जुड़ाव से भारतीय जनसंघ समाजवादियों के करीब आया। दोनों ने मिलकर कांग्रेस के कुशासन का पर्दाफाश किया।


title: नानाजी देशमुख

text: 1967 में भारतीय जनसंघ संयुक्त विधायक दल का हिस्सा बन गया और चौधरी चरण सिंह के नेतृत्व में सरकार में शामिल भी हुआ। नानाजी के चौधरी चरण सिंह और डॉ राम मनोहर लोहिया दोनों से ही अच्छे सम्बन्ध थे, इसलिए गठबन्धन निभाने में उन्होंने अहम भूमिका निभायी। उत्तरप्रदेश की पहली गैर-कांग्रेसी सरकार के गठन में विभिन्न राजनीतिक दलों को एकजुट करने में नानाजी जी का योगदान अद्भुत रहा।


title: नानाजी देशमुख

text: नानाजी, विनोबा भावे के भूदान आन्दोलन में सक्रिय रूप से शामिल हुए। दो महीनों तक वे विनोबाजी के साथ रहे। वे उनके आन्दोलन से अत्यधिक प्रभावित हुए। जेपी आन्दोलन में जब जयप्रकाश नारायण पर पुलिस ने लाठियाँ बरसायीं उस समय नानाजी ने जयप्रकाश को सुरक्षित निकाल लिया। इस दुस्साहसी कार्य में नानाजी को चोटें आई और इनका एक हाथ टूट गया। जयप्रकाश नारायण और मोरारजी देसाई ने नानाजी के साहस की भूरि-भूरि प्रशंसा की। जयप्रकाश नारायण के आह्वान पर उन्होंने सम्पूर्ण क्रान्ति को पूरा समर्थन दिया। जनता पार्टी से संस्थापकों में नानाजी प्रमुख थे। कांग्रेस को सत्ताच्युत कर जनता पार्टी सत्ता में आयी। आपातकाल हटने के बाद चुनाव हुए, जिसमें बलरामपुर लोकसभा सीट से नानाजी सांसद चुने गये। उन्हें पुरस्कार के तौर पर मोरारजी मंत्रिमंडल में बतौर उद्योग मन्त्री शामिल होने का न्यौता भी दिया गया, लेकिन नानाजी ने साफ़ इनकार कर दिया। उनका सुझाव था कि साठ साल से अधिक आयु वाले सांसद राजनीति से दूर रहकर संगठन और समाज कार्य करें।


title: नानाजी देशमुख

text: 1980 में साठ साल की उम्र में उन्होंने सक्रिय राजनीति से सन्यास लेकर आदर्श की स्थापना की। बाद में उन्होंने अपना पूरा जीवन सामाजिक और रचनात्मक कार्यों में लगा दिया। वे आश्रमों में रहे और कभी अपना प्रचार नहीं किया। उन्होंने दीनदयाल शोध संस्थान की स्थापना की और उसमें रहकर समाज-सेवा की। उन्होंने चित्रकूट में चित्रकूट ग्रामोदय विश्वविद्यालय की स्थापना की। यह भारत का पहला ग्रामीण विश्वविद्यालय है और वे इसके पहले कुलाधिपति थे। 1999 में एन० डी० ए० सरकार ने उन्हें राज्यसभा का सांसद बनाया।


title: नानाजी देशमुख

text: पंडित दीनदयाल उपाध्याय की हत्या नानाजी के लिये बहुत बड़ी क्षति थी। उन्होंने नई दिल्ली में अकेले दम पर दीनदयाल शोध संस्थान की स्थापना की और स्वयं को देश में रचनात्मक कार्य के लिये समर्पित कर दिया। उन्होंने गरीबी निरोधक व न्यूनतम आवश्यकता कार्यक्रम चलाया, जिसके अन्तर्गत कृषि, कुटीर उद्योग, ग्रामीण स्वास्थ्य और ग्रामीण शिक्षा पर विशेष बल दिया। राजनीति से हटने के बाद उन्होंने संस्थान के अध्यक्ष का पद संभाला और संस्थान की बेहतरी में अपना सारा समय अर्पित कर दिया। उन्होंने संस्थान की ओर से रीडर्स डाइजेस्ट की तरह मंथन नाम की एक पत्रिका निकाली जिसका कई वर्षों तक के० आर० मलकानी ने सम्पादन किया।


title: नानाजी देशमुख

text: नानाजी ने उत्तरप्रदेश और महाराष्ट्र के सबसे पिछड़े जिलों गोंडा और बीड में बहुत से सामाजिक कार्य किये। उनके द्वारा चलायी गयी परियोजना का उद्देश्य था-"हर हाथ को काम और हर खेत को पानी।"


title: नानाजी देशमुख

text: 1989 में वे पहली बार चित्रकूट आये और अन्तिम रूप यहीं बस गये। उन्होंने भगवान श्रीराम की कर्मभूमि चित्रकूट की दुर्दशा देखी। वे मंदाकिनी के तट पर बैठ गये और अपने जीवन काल में चित्रकूट को बदलने का फैसला किया। चूँकि अपने वनवास-काल में राम ने दलित जनों के उत्थान का कार्य यहीं रहकर किया था, अत: इससे प्रेरणा लेकर नानाजी ने चित्रकूट को ही अपने सामाजिक कार्यों का केन्द्र बनाया। उन्होंने सबसे गरीब व्यक्ति की सेवा शुरू की। वे अक्सर कहा करते थे कि उन्हें राजा राम से वनवासी राम अधिक प्रिय लगते हैं अतएव वे अपना बचा हुआ जीवन चित्रकूट में ही बितायेंगे। ये वही स्थान है जहाँ राम ने अपने वनवास के चौदह में से बारह वर्ष गरीबों की सेवा में बिताये थे। उन्होंने अपने अन्तिम क्षण तक इस प्रण का पालन किया। उनका निधन भी चित्रकूट में ही रहते हुए 27 फ़रवरी 2010 को हुआ।


title: नानाजी देशमुख

text: पंडित दीनदयाल उपाध्याय की संकल्पना एकात्म मानववाद को मूर्त रूप देने के लिये नानाजी ने 1972 में दीनदयाल शोध संस्थान की स्थापना की। उपाध्याय जी यह दर्शन समाज के प्रति मानव की समग्र दृष्टि पर आधारित है जो भारत को आत्मनिर्भर बना सकता है।


title: नानाजी देशमुख

text: नानाजी देशमुख ने एकात्म मानववाद के आधार पर ग्रामीण भारत के विकास की रूपरेखा बनायी। शुरुआती प्रयोगों के बाद उत्तरप्रदेश के गोंडा और महाराष्ट्र के बीड जिलों में नानाजी ने गाँवों के स्वास्थ्य, सुरक्षा, शिक्षा, कृषि, आय, अर्जन, संसाधनों के संरक्षण व सामाजिक विवेक के विकास के लिये एकात्म कार्यक्रम की शुरुआत की। पूर्ण परिवर्तन कार्यक्रम का आधार लोक सहयोग और सहकार है।


title: नानाजी देशमुख

text: चित्रकूट परियोजना या आत्मनिर्भरता के लिये अभियान की शुरुआत 26 जनवरी 2005 को चित्रकूट में हुई जो उत्तरप्रदेश और मध्यप्रदेश की सीमा पर स्थित है। इस परियोजना का उद्देश्य 2005 के अन्त तक इन गाँवों में आत्मनिर्भरता हासिल करना था किन्तु यह परियोजना 2010 में पूरी हो सकी। परियोजना से यह उम्मीद तो जगी है कि चित्रकूट के आसपास कम से कम पाँच सौ गाँवों को तो आत्मनिर्भर बना ही लिया जायेगा। निस्सन्देह यह परियोजना भारत और दुनिया के लिये एक आदर्श बन सकती है।


title: नानाजी देशमुख

text: वर्ष 2019 में नानाजी को सर्वोच्च नागरिक पुरस्कार भारत रत्न से सम्मानित किया गया. वर्ष 1999 में नानाजी देशमुख को पद्म विभूषण से सम्मानित किया गया। तत्कालीन राष्ट्रपति ए.पी.जे. अब्दुल कलाम ने नानाजी देशमुख और उनके संगठन दीनदयाल शोध संस्थान की प्रशंसा की। इस संस्थान की मदद से सैकड़ों गाँवों को मुकदमा मुक्त विवाद सुलझाने का आदर्श बनाया गया। अब्दुल कलाम ने कहा-"चित्रकूट में मैंने नानाजी देशमुख और उनके साथियों से मुलाकात की। दीन दयाल शोध संस्थान ग्रामीण विकास के प्रारूप को लागू करने वाला अनुपम संस्थान है। यह प्रारूप भारत के लिये सर्वथा उपयुक्त है। विकास कार्यों से अलग दीनदयाल उपाध्याय संस्थान विवाद-मुक्त समाज की स्थापना में भी मदद करता है। मैं समझता हूँ कि चित्रकूट के आसपास अस्सी गाँव मुकदमें बाजी से मुक्त है। इसके अलावा इन गाँवों के लोगों ने सर्वसम्मति से यह फैसला किया है कि किसी भी विवाद का हल करने के लिये वे अदालत नहीं जायेंगे। यह भी तय हुआ है कि सभी विवाद आपसी सहमति से सुलझा लिये जायेंगे। जैसा नानाजी देशमुख ने हमें बताया कि अगर लोग आपस में ही लड़ते झगड़ते रहेंगे तो विकास के लिये समय कहाँ बचेगा?" कलाम के मुताबिक, विकास के इस अनुपम प्रारूप को सामाजिक संगठनों, न्यायिक संगठनों और सरकार के माध्यम से देश के विभिन्न भागों में फैलाया जा सकता है। शोषितों और दलितों के उत्थान के लिये समर्पित नानाजी की प्रशंसा करते हुए कलाम ने कहा कि नानाजी चित्रकूट में जो कर रहे हैं उसे देखकर अन्य लोगों की भी आँखें खुलनी चाहिये।


title: नानाजी देशमुख

text: नानाजी देशमुख ने 95 साल की उम्र में चित्रकूट स्थित भारत के पहले ग्रामीण विश्वविद्यालय (जिसकी स्थापना उन्होंने खुद की थी) में रहते हुए अन्तिम साँस ली। वे पिछले कुछ समय से बीमार थे, लेकिन इलाज के लिये दिल्ली जाने से मना कर दिया। नानाजी देश के पहले ऐसे व्यक्ति थे जिन्होंने अपना शरीर छात्रों के मेडिकल शोध हेतु दान करने का वसीयतनामा (इच्छा पत्र) मरने से काफी समय पूर्व 1997 में ही लिखकर दे दिया था, जिसका सम्मान करते हुए उनका शव अखिल भारतीय आयुर्विज्ञान संस्थान नई दिल्ली को सौंप दिया गया।


title: जयदेव

text: जयदेव (१२०० ईस्वी के आसपास) संस्कृत के महाकवि हैं जिन्होंने गीत गोविंद और रतिमंजरी की रचना की। जयदेव, उत्कल राज्य यानि ओडिशा के गजपति राजाओं के समकालीन थे।


title: जयदेव

text: जयदेव एक वैष्णव भक्त और संत के रूप में सम्मानित थे। उनकी कृति ‘गीत गोविन्द’ को श्रीमद्‌भागवत के बाद राधाकृष्ण की लीला की अनुपम साहित्य-अभिव्यक्ति माना गया है। संस्कृत कवियों की परंपरा में भी वह अंतिम कवि थे, जिन्होंने ‘गीत गोविन्द’ के रूप में संस्कृत भाषा के मधुरतम गीतों की रचना की। कहा गया है कि जयदेव ने दिव्य रस के स्वरूप राधाकृष्ण की रमणलीला का स्तवन कर आत्मशांति की सिद्धि की। भक्ति विजय के रचयिता संत महीपति ने जयदेव को श्रीमद्‌भागवतकार व्यास का अवतार माना है।


title: जयदेव

text: जयदेव ने ‘गीत गोविन्द’ के माध्यम से, राधाकृष्ण वैष्णव धर्म का प्रचार किया। इसलिए ‘गीत गोविन्द’ को वैष्णव साधना में भक्तिरस का शास्त्र कहा गया है। जयदेव ने ‘गीत गोविन्द’ के माध्यम से उस समय के समाज को, जो शंकराचार्य के सिद्धांत के अनुरूप आत्मा और मायावाद में उलझा हुआ था, राधाकृष्ण की रसयुक्त लीलाओं की भावुकता और सरसता से जन-जन के हृदय को आनंदविभोर किया। जयदेव का जन्म भुवनेश्वर के समीप केन्दुबिल्व में हुआ। यह वैष्णव तीर्थयात्रियों के लिए, ओडिशा में, आज भी एक महत्वपूर्ण तीर्थस्थान है। यहां वार्षिक मेला लगता है जिसमें संतों, साधकों और महंतों का समागम होता है।


title: जयदेव

text: जयदेव जगन्नाथ जी के दर्शन करने पुरी जा रहे थे। उसी यात्रा के दौरान उनहें गीत गोविन्द की रचना की प्रेरणा मिली। कहते हैं- पुरुषोत्तम क्षेत्र पहुंचकर उन्होंने जगन्नाथ का दर्शन किया। एक विरक्त संन्यासी की तरह वृक्ष के नीचे रहकर भगवान का भजन-कीर्तन करने लगे। उनके वैराग्य से प्रेरित होकर, वहां अन्य बड़े संत-महात्माओं का सत्संग होने लगा। फिर एक जगन्नाथ भक्त ने प्रभु की प्रेरणा से अपनी कन्या पद्मावती का विवाह जयदेव से कर दिया। वह गृहस्थ होकर भी संत का जीवन जीते रहे।


title: जयदेव

text: जयदेव ने राधाकृष्ण की, शृंगार रस से परिपूर्ण भक्ति का महिमागान एवं प्रचार किया। जयदेव के राधाकृष्ण सर्वत्र एवं पूर्णत: निराकार हैं। वे शाश्वत चैतन्य-सौन्दर्य की साक्षात अभिव्यक्ति हैं। अपनी काव्य रचनाओं में जयदेव ने राधाकृष्ण की व्यक्त, अव्यक्त, प्रकट एवं अप्रकट- सभी तरह की लीलाओं का भव्य वर्णन किया है।


title: मग़रिब की नमाज़

text: मग़रिब की नमाज़ (इंग्लिश: ) इस्लाम की पांच अनिवार्य दैनिक प्रार्थनाओं (नमाज़ों) में चौथी शाम को सूर्यास्त के बाद पढ़ी जाने वाली नमाज़ है।


title: मग़रिब की नमाज़

text: और नमाज़ क़ायम करो दिन के दोनों सिरों पर और रात के कुछ हिस्से में। निस्संदेह नेकियाँ बुराइयों को दूर कर देती है। यह याद रखनेवालों के लिए एक अनुस्मरण है। (क़ुरआन 11:114)


title: मग़रिब की नमाज़

text: और मग्रिब की नमाज़ का वक़्त उस समय तक रहता है जब तक कि शफक़ (उषा अर्थात सूर्य डूबने के बाद पश्चिम में छितिज की लाली) समाप्त न हो जाये (सही मुस्लिम , हदीस संख्या : 612)


title: मग़रिब की नमाज़

text: सुन्नत मौकीदा : इस्लामिक शरीयत में, सुन्नत वह प्रथा है जो पैगंबर या पैगंबर के साथियों ने आम तौर पर और अक्सर की और उसके करने को मना न किया हो। इस का परित्याग का कारण पाप है और परित्याग की आदत अवज्ञा है।<br>


title: विश्व की स्थानीय पवनें

text: स्थानीय धरातलीय बनावट, तापमान एवं वायुदाब की विशिष्ट स्थिति के कारण स्भावतः प्रचलित पवनों के विपरीत प्रवाहित होनें वाली पवनें "स्थानीय पवनों" के रूप में जानी जाती हैं। इनका प्रभाव अपेक्षाक्रत छोटे छेत्रों पर पडता हैं। ये क्षोभमण्डल की सबसे नीचे की परतों तक सीमित रहती हैं।


title: आयत (क़ुरआन)

text: आयत ( ; बहुवचन: आयात) अरबी भाषा का एक शब्द है जिसका अर्थ 'प्रशांत' होता है। इस्लाम के धार्मिक ग्रन्थ क़ुरआन की सबसे छोटी ईकाई को आयत कहते हैं। क़ुरआन के हर अध्याय का नाम सूरा होता है और हर सूरे में बहुत सी आयत होती हैं। अलग सूरे अलग लम्बाई के हैं और इनमें ३ से लेकर २८६ आयत हैं। पूरे क़ुरआन में कुल मिलकर ६,६६६ आयत हैं।


title: आयत (क़ुरआन)

text: 'यह वो आयत (चिह्न, प्रमाण, पंक्तियाँ, शिक्षाएँ) हैं, या मुहम्मद (स॰अ॰व॰), जो हम तुम्हे सच्चाई से बयान कर रहे हैं। अब अल्लाह और उसकी आयतों के बाद यह किन बातों पर विश्वास करेंगे?'


title: बाजीराव द्वितीय

text: बाजीराव द्वितीय (१७७५ – 1 जनवरी, १८५१), सन १७९६ से १८१८ तक मराठा साम्राज्य के पेशवा थे। इनके समय में मराठा साम्राज्य का पतन होना शुरू हुआ। इनके शासनकाल में अंग्रेजों के साथ संघर्ष शुरू हुआ।


title: बाजीराव द्वितीय

text: बाजीराव द्वितीय आठवाँ और अन्तिम पेशवा (1796-1818) थे। वह रघुनाथराव (राघोवा) का पुत्र था। अपने प्रधानमंत्री नाना फड़नवीस से बाजीराव द्वितीय सदा नफ़रत करता रहा। नाना फड़नवीस की मृत्यु के बाद वह स्वयं ही मराठा साम्राज्य की सत्ता सम्भालना चाहता था। बाजीराव द्वितीय एक क़ायर और विश्वासघाती व्यक्ति था, जिसने अंग्रेज़ों की सहायता प्राप्त करके पेशवा का पद प्राप्त किया था। परन्तु अंग्रेज़ों के साथ भी वह सच्चा सिद्ध नहीं हुआ। उसकी धोखेबाज़ी और बेइमानी के कारण अंग्रेज़ों ने उसे बंदी बनाकर बिठूर भेज दिया, जहाँ 1853 ई. में उसकी मृत्यु हो गई।


title: बाजीराव द्वितीय

text: बाजीराव द्वितीय ने अंग्रेज़ों से मित्रता करके उनकी सहायता से 'पेशवा' का पद प्राप्त किया था और उसके लिए कई मराठा क्षेत्र अंग्रेज़ों को दे दिये। बाजीराव द्वितीय स्वार्थी और अयोग्य शासक था तथा महत्त्वाकांक्षी होने के कारण अपने प्रधानमंत्री नाना फड़नवीस से ईर्ष्या करता था। फड़नवीस की मृत्यु 1800 ई. में हो गई और बाजीराव स्वयं ही सत्ता सम्भालने के लिए आतुर हो उठा। लेकिन वह सैनिक गुणों से रहित और व्यक्तिगत रूप से क़ायर था और समझता था, कि केवल छल कपट से ही अपने लक्ष्य को प्राप्त किया जा सकता है।


title: बाजीराव द्वितीय

text: नाना फड़नवीस की मृत्यु के बाद उसके रिक्त पद के लिए दौलतराव शिन्दे और जसवन्तराव होल्कर में प्रतिद्वन्द्विता शुरू हो गई। बाजीराव द्वितीय छल कपट से इन दोनों को ही अपने नियंत्रण में रखना चाहता था, जिससे मामला और उलझ गया। शिन्दे और होल्कर ने पेशवा को अपने नियंत्रण में लेने के लिए पूना के फाटकों के बाहर युद्ध शुरू कर दिया। बाजीराव द्वितीय ने शिन्दे का साथ दिया, लेकिन होल्कर की सेना ने उन दोनों की संयुक्त सेना को पराजित कर दिया।


title: बाजीराव द्वितीय

text: भयभीत पेशवा बाजीराव द्वितीय ने 1801 ई. में बसई भागकर अंग्रेज़ों की शरण ली और वहीं एक अंग्रेज़ी जहाज़ पर बसई की सन्धि, 31 दिसम्बर, 1802 पर हस्ताक्षर कर दिये। इसके द्वारा उसने ईस्ट इंडिया कम्पनी का आश्रित होना स्वीकार कर लिया। अंग्रेज़ों ने बाजीराव द्वितीय को राजधानी पूना में पुन: सत्तासीन करने का वचन दिया और पेशवा की रक्षा के लिए उसने राज्य में पर्याप्त सेना रखने की ज़िम्मेदारी ली। इसके बदले में पेशवा ने कम्पनी को इतना मराठा क्षेत्र देना स्वीकार कर लिया, जिससे कम्पनी की सेना का खर्च निकल आए। उसने यह भी वायदा किया कि वह अपने यहाँ अंग्रेज़ों से शत्रुता रखने वाले अन्य यूरोपीय देश के लोगों को नौकरी पर नहीं रखेगा। इस प्रकार बाजीराव द्वितीय ने अपनी रक्षा के लिए अंग्रेज़ों के हाथ अपनी स्वतंत्रता बेच दी।


title: बाजीराव द्वितीय

text: मराठा सरदारों ने बसई की संधि के प्रति अपना रोष प्रकट किया, क्योंकि उन्हें लगा कि पेशवा ने अपनी क़ायरता के कारण उन सभी की स्वतंत्रता बेच दी है। अत: उन लोगों ने इस आपत्तिजनक संधि को समाप्त कराने के लिए युद्ध की तैयारी की। परिणामस्वरूप द्वितीय आंग्ल-मराठा युद्ध (1803-06 ई) हुआ, जिसमें अंग्रेज़ों की जीत हुई और मराठा क्षेत्रों पर उनकी प्रभुसत्ता स्थापित हो गई।


title: बाजीराव द्वितीय

text: संधि के द्वारा लगाये गये प्रतिबन्ध पेशवा बाजीराव को अच्छे नहीं लगे। उसने मराठा सरदारों में व्याप्त रोष और असंतोष का फ़ायदा उठाकर उन्हें अंग्रेज़ों के विरुद्ध दुबारा संगठित किया।


title: बाजीराव द्वितीय

text: नवम्बर 1817 में बाजीराव द्वितीय के नेतृत्व में संगठित मराठा सेना ने पूना की 'अंग्रेज़ी रेजीडेन्सी' को लूटकर जला दिया और खड़की स्थिति अंग्रेज़ी सेना पर हमला कर दिया, लेकिन वह पराजित हो गया। तदनन्तर वह दो और लड़ाइयों - १ जनवरी 1818 में भीमा कोरेगाव की लडाई, जिसमे अंग्रेजो ने अपनी सेना ,जो संख्या में मराठो से कम थे ,जिनमें ५०० महार सैनिक भी थे , ने पेशवा के २७,००० मराठा सैनिकों को पराजित किया था और एक महीने के बाद आष्टी की लड़ाई में पराजित हुआ। उसने भागने की कोशिश की, लेकिन 3 जून, 1818 ई. को उसे अंग्रेज़ों के सामने आत्मसमर्पण करना पड़ा। अंग्रेज़ों ने इस बार पेशवा का पद ही समाप्त कर दिया और बाजीराव द्वितीय को अपदस्थ करके बंदी के रूप में कानपुर के निकट बिठूर भेज दिया जहाँ 1853 ई. में उसकी मृत्यु हो गई। मराठों की स्वतंत्रता नष्ट करने के लिए बाजीराव द्वितीय सबसे अधिक जिम्मेदार था।


title: अंतर्राष्ट्रीय विपणन

text: इंटरनेशनल मार्केटिंग (आईएम (IM)) या ग्लोबल मार्केटिंग (वैश्विक विपणन) राष्ट्रीय सीमारेखा के पार या विदेशी कंपनियों द्वारा कार्यान्वित किये गए विपणन को संदर्भित करता है। यह रणनीति एक कंपनी की अपने देश में प्रयोग की गईं तकनीकों का विस्तार इस्तेमाल करती है। यह अंतर्राष्ट्रीय बाजार में प्रतिस्पर्धा के लिए रणनीतिक फैसलों, बाज़ार पहचान एंव लक्ष्यीकरण, प्रविष्टि मोड चयन और विपणन मिश्रण सहित सीमा के पार कंपनी-स्तर विपणन प्रथाओं को संदर्भित करता है। अमेरिकन मार्केटिंग असोसिएशन (AMA) के अनुसार, ""अंतर्राष्ट्रीय विपणन" "व्यक्तिगत और व्यवस्थापन संबंधी लक्ष्यों की आपूर्ति करने वाले समाशोधन केन्द्रों के सृजन के लिए तर्कों, वस्तुओं एंव सेवाओं के अनुसान, मूल्य निर्धारण, प्रचार तथा वितरण की योजना बनाने एंव संकल्पन करने की बहुराष्ट्रीय प्रक्रिया है" ." विपणन की परिभाषा की परस्पर तुलना में केवल शब्द "बहुराष्ट्रीय" जोड़ा गया है। सरल शब्दों में, अंतर्राष्ट्रीय विपणन राष्ट्रीय सीमाओं के पार विपणन सिद्धांतों का अनुप्रयोग है। हालांकि, जो साधारणतः अंतर्राष्ट्रीय विपणन और वैश्विक विपणन के रूप में अभिव्यक्त किया जाता है उसमें एक बदलाव की प्रक्रिया है, जो एक समान शब्द है।


title: अंतर्राष्ट्रीय विपणन

text: प्रतिच्छेदन अंतर्राष्ट्रीयकरण की प्रक्रिया का परिणाम है। कई अमेरिकी और यूरोपीय लेखक, अंतर्राष्ट्रीय विपणन को निर्यात के एक सरल विस्तार के रूप में देखते हैं, जिसके द्वारा विपणन मिश्रण 4पी'स (4P's) उपभोक्ताओं और खंडों में मतभेदों का स्पष्टीकरण करने के लिए किसी तरीके से अनुकूलित किया जाता है। यह इस प्रकार है कि वैश्विक विपणन विश्व बाज़ार के प्रति एक अधिक मानकीकृत सन्निकर्ष लेता है और समानता पर ध्यान केंद्रित करता है, दूसरे शब्दों में, उपभोक्ताओं और क्षेत्रों में समानता.


title: अंतर्राष्ट्रीय विपणन

text: अंतर्राष्ट्रीय विपणन उन व्यापार गतिविधियों का कार्य-संपादन है जो मुनाफे के लिए एक से अधिक देश में उपभोक्ताओं या प्रयोक्ताओं के लिए एक कंपनी की व्यापारिक वस्तुओं और सेवाओं के प्रवाह का निर्देशन करता है।


title: अंतर्राष्ट्रीय विपणन

text: अंतर्राष्ट्रीय विपणन अक्सर एक से अधिक देश के लिए अपने उत्पाद का विपणन करने जितना सरल नहीं होता। जिस बाज़ार में कंपनियां जा रही हैं, उन्हें वहाँ के भाषा-अवरोध, आदर्शस्वरूपों और रीति-रिवाजों पर विचार करना चाहिए। लोगों के एक विशेष समूह, जिसे आप बेचने की कोशिश कर रहे हैं, उसे आकर्षित करने के लिए अपनी विपणन रणनीतियों को अनुकूल बनाना अत्यधिक महत्त्वपूर्ण है और यह विफलता या सफलता का नंबर एक कारण बन सकता है।


title: अंतर्राष्ट्रीय विपणन

text: जैसा कि विपणन के अन्य तत्वों के साथ है, अंतर्राष्ट्रीय विपणन की कोई एक परिभाषा नहीं है। इसके अलावा कुछ लेखक अंतर्राष्ट्रीय विपणन और वैश्विक विपणन को अलग प्रकार से परिभाषित करते हैं। यह अंतर्राष्ट्रीय विपणन के विभिन्न स्तरों के बीच प्रतिष्ठित किया जा सकता है: ""इसके सरलतम स्तर पर, अंतर्राष्ट्रीय विपणन में कंपनी का राष्ट्रीय सीमाओं के पार एक या अधिक विपणन मिश्रण निर्णय लेना शामिल होता है" ."इसके सबसे जटिल स्तर पर, कंपनी का राष्ट्रीय सीमाओं के पार विपणन रणनीतियों को समन्वित करना और समुद्र पार सुविधाओं का निर्माण स्थापित करना शामिल है" . एक अन्य परिभाषा अंतर्राष्ट्रीय विपणन को व्यापार गतिविधियों के अंतर्राष्ट्रीय संबन्ध के रूप में देखती है: ""अंतर्राष्ट्रीय विपणन उन व्यापार गतिविधियों का कार्य-संपादन है जो मुनाफे के लिए एक से अधिक देश में उपभोक्ताओं या प्रयोक्ताओं के लिए एक कंपनी की व्यापारिक वस्तुओं और सेवाओं के प्रवाह का निर्देशन करता है" ." यह ""अंतर्राष्ट्रीय व्यापार के लिए विपणन अभिविन्यास एंव विपणन क्षमताओं के अनुप्रयोग" " के रूप में भी परिभाषित किया जा सकता है।" ""अंतर्राष्ट्रीय बाजार निर्यात विक्रेता के परे जाता है और उन देशों के विपणन पर्यावरण के प्रति अधिक संबद्ध हो जाता है जिनमें वह व्यापार कर रहे हैं" ."


title: अंतर्राष्ट्रीय विपणन

text: कुछ परिभाषाएं शब्द वैश्विक विपणन को संदर्भित करती हैं: ""वैश्विक/पार देशी विपणन एक कंपनी की संपत्ति, अनुभव और उत्पादों का विश्व स्तर पर उद्यामन करने और प्रत्येक देश में जो भी वस्तुतः अद्वितीय तथा अलग है उसे अनुकूल करने पर ध्यान केंद्रित करता है।" " ""वैश्विक विपणन एकाधिक देश के बाज़ारों के पार समन्वित और समाहित होने वाली विपणन गतिविधियों को संदर्भित करता है।" "


title: अंतर्राष्ट्रीय विपणन

text: घरेलू विपणन और अंतर्राष्ट्रीय विपणन के बीच विभिन्न अंतर हैं। एक भाषा-अवरोध के कारण अंतर्राष्ट्रीय विपणन में अनुसंधान डाटा प्राप्त करना और उसकी व्याख्या करना अधिक कठिन है। प्रचार संदेशों को विभिन्न देशों के बीच अनगिनत सांस्कृतिक अंतर पर विचार करने की जरूरत है। इसमें भाषा, भावों, आदतों, इशारों, विचारधाराओं और अन्य में अंतर शामिल हैं। उदाहरण के लिए, संयुक्त राज्य अमेरिका में अंगूठे और पहली तीन उँगलियों से बने गोल O चिह्न का अर्थ होता है ""ठीक है"" ("okay") जब कि भूमध्यसागरीय देशों में इसी इशारे का मतलब है ""शून्य"" या ""सब से बुरा"" . ट्यूनीशिया में यह इसे ""मैं तुम्हे मार दूंगा"" ("I'll kill you") के रूप में समझा जाता है, इसी दौरान एक जापान के उपभोक्ता के लिए इसका अर्थ है, ""धन"" . यहाँ तक कि 74 अंग्रेज़ी-बोलने वाले देशों के बीच भी सामान अर्थ वाले शब्द, संयुक्त राज्य में बोली जाने वाली अंग्रेजी से अत्यन्त भिन्न हो सकते हैं, जैसे निम्नलिखित उदाहरण दिखाते हैं:


title: अंतर्राष्ट्रीय विपणन

text: निवेश करने का निर्णय लेने के बाद, परिचालन की सटीक विधि निर्धारित करनी होती है। विदेशी बाजारों में परिचालन से सम्बंधित जोखिम अक्सर एक कंपनी के नियंत्रण के स्तर के साथ पूंजी व्यय के स्तर पर निर्भर करते हैं। अनुबंध के प्रमुख मोड नीचे सूचीबद्ध हैं:


title: अंतर्राष्ट्रीय विपणन

text: प्रत्यक्ष निर्यात में एक कंपनी का प्रत्यक्षतः माल को विदेशी बाजार में भेजना शामिल होता है। अप्रत्यक्ष निर्यात नियोजित करने वाली कंपनी एक चैनल/प्रतिनिधि का उपयोग करती है, जो फिर उत्पादन का विदेशी बाजार में प्रचार करता है। एक कंपनी की दृष्टि से, निर्यात में लघुतम जोखिम होता है। ऐसा इसलिए हैं क्यूंकि, नई गैर-मौजूदा परिसंपत्तियों पर आवश्यक रूप से कोई पूंजी व्यय, या कंपनी वित्त का परिव्यय नहीं हुआ। इस प्रकार, डूबने की लागत (sunk cost), या बाहर निकलने की सामान्य बाधाओं की संभावना कम है। इसके विपरीत, एक विदेशी बाजार में निर्यात करते समय, एक कंपनी के पास कम नियंत्रण हो सकता है, यह विदेशी बाजार के भीतर माल की आपूर्ति पर नियंत्रित ना होने के कारण होता है।


title: अंतर्राष्ट्रीय विपणन

text: एक संयुक्त उद्यम दो या दो से अधिक व्यावसायिक संस्थाओं के बीच एक संयुक्त प्रयास है, जिसका लक्ष्य एक निर्धारित आर्थिक गतिविधि से पारस्परिक लाभ उठाना है। कुछ देश अक्सर जनादेश देते हैं कि उनके भीतर "सभी" विदेशी निवेश संयुक्त उद्यम के माध्यम से होने चाहिए (जैसे भारत और चीन गणराज्य (People's Republic of China)). निर्यात के साथ तुलना से, अधिक नियंत्रण होता है, लेकिन जोखिम का स्तर भी बढ़ जाता है।


title: अंतर्राष्ट्रीय विपणन

text: इस अनुबंध के मोड में, एक कंपनी विदेशी बाजार के भीतर एक उत्पाद के उत्पादन के उद्देश्य से, एक बाहरी देश के भीतर प्रत्यक्षतः एक स्थिर/अप्रचलित परिसंपत्ति का निर्माण करती है।


title: अंतर्राष्ट्रीय विपणन

text: संयोजन, एक सम्पूरित उत्पाद का निर्माण करने के लिए, सम्पूरित भागों के शाब्दिक संयोजन को संदर्भित करता है। इसका एक उदाहरण है, डेल संस्था (Dell Corporation). डेल के पास संयुक्त राज्य अमेरिका के बाहरी देशों में संयंत्र हैं, परन्तु वह वैयक्तिक कंप्यूटर (personal computer) एकत्र (assemble) करता है, उनका शुरू से निर्माण नहीं करता है। दूसरे शब्दों में, यह अन्य कंपनियों से भाग प्राप्त करता है और अपनी फैक्ट्री में एक व्यक्तिगत कंप्यूटर के अवयव भाग एकत्र करता है (जैसे मदरबोर्ड, मॉनिटर, जीपीयू (GPU), रैम (RAM), वायरलेस कार्ड, मोडेम, साउंड कार्ड, आदि। ) निर्माण में शुरू से एक उत्पाद की वास्तविक गढ़ना करनी होती है। कार निर्माता अक्सर सभी भागों का निर्माण अपने संयंत्रों के भीतर करते हैं। प्रत्यक्ष निवेश में सबसे अधिक नियंत्रण होता है और सबसे अधिक जोखिम भी संलग्न होता है। जैसा किसी भी पूंजी व्यय में होता है, पूंजी व्यय के साथ किसी भी डूबने की लागत (sunk cost) का ठीक मूल्य निर्धारण करने के अतिरिक्त, निवेश पर प्रतिफल (मुनाफे की अवधि, असल वर्तमान मूल्य, आंतरिक प्रतिफल दर, आदि द्वारा परिभाषित) सुनिश्चित कर लेना आवश्यक है।


title: श्री शैलम देवस्थानम

text: श्रीशैलम (श्री सैलम नाम से भी जाना जाता है) नामक ज्योतिर्लिंग आंध्र प्रदेश के पश्चिमी भाग में कुर्नूल जिले के नल्लामल्ला जंगलों के मध्य श्री सैलम पहाडी पर स्थित है। यहाँ शिव की आराधना मल्लिकार्जुन नाम से की जाती है। मंदिर का गर्भगृह बहुत छोटा है और एक समय में अधिक लोग नही जा सकते। इस कारण यहाँ दर्शन के लिए लंबी प्रतीक्षा करनी होती है। स्कंद पुराण में श्री शैल काण्ड नाम का अध्याय है। इसमें उपरोक्त मंदिर का वर्णन है। इससे इस मंदिर की प्राचीनता का पता चलता है। तमिल संतों ने भी प्राचीन काल से ही इसकी स्तुति गायी है। कहा जाता है कि आदि शंकराचार्य ने जब इस मंदिर की यात्रा की, तब उन्होंने शिवनंद लहरी की रचना की थी। श्री शैलम का सन्दर्भ प्राचीन हिन्दू पुराणों और ग्रंथ महाभारत में भी आता है।


title: विद्युत चालक

text: विद्युत चालक (electrical conductors) वे पदार्थ है जिनसे होकर विद्युत धारा सरलता से प्रवाहित होती हैं। ताँबा, अलुमिनियम, जस्ता, सोना, चाँदी प्रवाहित विद्युत चालक हैं।


title: आर्थिक वृद्धि

text: किसी देश की प्रति व्यक्ति सकल घरेलू उत्पाद (GDP) में वृद्धि आर्थिक वृद्धि (Economic growth) कहलाती है। आर्थिक वृद्धि केवल उत्पादित वस्तुओं एवं सेवाओं का परिमाण बताती है।


title: राष्ट्रीय शक्ति

text: साधारण शब्दों में व्यक्ति के संदर्भ में शक्ति से अभिप्राय है जब एक व्यक्ति या व्यक्तियों का समूह दूसरे व्यक्ति या व्यक्तियों के समूह को नियन्त्रित करने और उनसे मनचाहा व्यवहार कराने और उन्हें अनचाहा व्यवहार करने से रोकने की सामर्थ्य या योग्यता से है। जब यही बात सभी व्यक्ति मिलकर राष्ट्र के बारे में अभिव्यक्त करके दूसरे राज्य/राज्यों के संदर्भ में करते हैं तो वह राष्ट्रीय शक्ति होती है।


title: राष्ट्रीय शक्ति

text: संबंध है। यह प्रथम द्वारा द्वितीय के कुछ कार्यों को उसके मस्तिष्क पर प्रभाव डालकर नियन्त्रित करने की क्षमता है। इस प्रकार कह सकते हैं कि राष्ट्रीय शक्ति एक राज्य द्वारा दूसरे राज्य को प्रभावित करने की क्षमता है। परन्तु इस क्षमता के पीछे दण्डात्मक शक्ति भी होती है उसी के डर से शक्ति प्रभावी हो सकती। बिना दण्डात्मक या प्रतिबंध लगाने की क्षमता के एक राष्ट्र दूसरे पर इसे लागू नहीं कर सकता।


title: राष्ट्रीय शक्ति

text: परन्तु शक्ति के संदर्भ में कुछ बातों को जानना अत्यंत आवश्यक है। प्रथम, शक्ति की कल्पना रिक्तता के वातावरण में नहीं की जा सकती, अपितु इसके प्रयोग हेतु कम से कम दो या दो से अधिक राष्ट्र/राष्ट्रों के समूह का होना जरूरी है। द्वितीय, शक्ति के संबंध हमेशा दो विरोधियों के मध्य ही नहीं होते, बल्कि कुछ परिस्थितियों में मित्र राष्ट्रों के बीच भी पाये जा सकते हैं। तृतीय, शक्ति का प्रयोग विरोधियों व मित्रों के अलावा तटस्थ राष्ट्रों के बीच भी हो सकते हैं। चतुर्थ, शक्ति को वस्तु या पदार्थ नहीं, बल्कि राष्ट्रों के मध्य संबंधों की स्थिति है। अन्ततः शक्ति के विभिन्न रूप हो सकते हैं।


title: राष्ट्रीय शक्ति

text: शक्ति के विभिन्न तत्व होते हैं। इन्हीं तत्वों को कई बार शक्ति के निर्धारक तत्व भी कहा जाता है, परन्तु ऐसा कहना अनुचित


title: राष्ट्रीय शक्ति

text: है। क्योंकि शक्ति के तत्व अपने आप में शक्ति नहीं है, अपितु उनका होना शक्ति प्राप्त करने में सहायक होता है। अतः इन तत्वों के संबंध में निम्नलिखित बातों का ध्यान रखना आवश्यक है -


title: राष्ट्रीय शक्ति

text: विभिन्न विद्वानों ने राष्ट्रीय शक्ति के तत्वों का अलग-अलग आधारों पर वर्गीकृत किया है। मारगेन्थाऊ ने इसे दो भागों- 'स्थाई'


title: राष्ट्रीय शक्ति

text: व 'परिवर्तनशील' में बांटा है। उनके अनुसार जहां भूगोल व प्राकृतिक संसाधन स्थाई है, वहीं सैन्य तैयारी, आबादी, राष्ट्रीय चरित्र, राजनय व सरकार परिवर्तनशील है। औंरगेस्की इन्हें प्राकृतिक (भूगोल, संसाधन, आबादी आदि) एवं सामाजिक (आर्थिक